text:
Саҡмағош районында һөтсөлөк малсылығы үҫтерелә
Саҡмағош районында "Баҙы" ауыл хужалығы производство кооперативына ингән Иҫке Боҫҡаҡ һөтсөлөк фермаһында быҙау аҙбары төҙөлөп бөттө. Бөгөн БР Президенты Мортаза Рәхимов үҙ эш сәфәре сиктәрендә малсылыҡ комплексын үҫтереү перспективалары менән танышты.
Ауыл хужалығы предприятиеһы етәксеһе Вадим Соколов һөйләүенсә, ферма 400 баш һыйыр малына иҫәпләнгән. Былтыр бик юғары һауым алыуға өлгәшелгән — һәр һыйырҙан уртаса 6400 литр һөт һауып алынған. Әле мал йәйләүҙә, ләкин тиҙҙән әҙер ҡураларға ҡайтарыласаҡ. Малсылыҡ фермаһында хәҙер ике һыйыр аҙбары, быҙау аҙбары, башмаҡтар өсөн ике бина һәм һауыу залы бар.
Мал аҙыҡ менән тулы күләмдә тәьмин ителәсәк. Был маҡсатта районда мал аҙығы яңы технология буйынса үҫтерелә. Мортаза Рәхимовҡа көнбағыш менән бергә кукуруз үҫкән баҫыуҙарҙы күрһәттеләр. Бындай технология мал аҙығы сифатын яҡшыртырға булышлыҡ итә. Ҡатнаш баҫыуҙар 60 гектар самаһы майҙанды биләй. Белгестәр әйтеүенсә, һәр гектарҙан 500 центнер самаһы йәшел масса йыйып алыу көтөлә.
Ә Йомаш ауылында коттедж ҡасабаһын төҙөү тамамлана. Бында йорттар "Арзан торлаҡ" милли проекты сиктәрендә төҙөлә. Хәҙерге ваҡытта 11 коттедж төҙөлгән дә инде. Бер йорттоң дөйөм майҙаны 100 квадрат метр тәшкил итә һәм уларҙың һәр береһенең 30 сутый ер участкаһы бар. Бында "Баҙы" ауыл хужалығы копперативының йәш белгестәре генә түгел, ә торлаҡ шарттарын яҡшыртыуға сиратта тороусылар ҙа торлаҡ ала. Киләсәктә коттедждар ҡасабаһы киңәйтеләсәк.
Бынан тыш, ауыл хужалығы предприятиеһында тыуымды дәртләндереүгә йүнәлтелгән үҙ программаһы эшләй. Вадим Соколов аңлатыуынса, беренсе бала тыуғанда 25 мең һум күләмендә бер тапҡыр бирелә торған пособие түләнә, ә икенсе һәм унан һуңғы балалар тыуғанда был сумма 10-ар мең һумға арта бара: икенсе бала тыуғанда ата-әсәһе — 35 мең һум, өсөнсөһө тыуғанда — 45 мең, ә дүртенсе бала тыуғанда 55 мең һум аҡса ала.


c: text/html

text:
Ҡағиҙәләр шарттар һәм турнирҙың- Өйрәнеү смартфон
Шарттар:
- Әлеге акция кереп өсөн генә түгел, хаҡиҡый хужалары счеттарҙа йәштә 18 йәки күберәк.
- Әлеге акция дауам менән итәсәк 00:01 1Санкт-декабрь айҙарында 2016 әлегә 23:59 7декабрь 2016 (МСК).
- GMT-был эквивалент КСТ -9.30 сәғ., ТЭЦ-1 сәғәт, ПТЗ + 8сәғ.
- Өсөн ҡатнашырға “турнир” уйынсылар мөмкин ҡуйырға тейеш һәм, иң бәләкәй тигәндә, £10 йыл дауамында акция.
- " “еңеүселәр” турнирҙа иң яҡшы буласаҡ 3 уйынсылар эйә булған юғары туп-тулы отыгрыш өсөн сумманың, акция ваҡытында барлыҡ уйын автоматы.
- **Буйынса селтәрен, 3 иң яҡшы уйынсылар бурыс смартфон (долларға тиклем 800 үҙ эсенә ала был илтеп бәйәһе)
- Иғтибар итегеҙ, товарҙары торған ине был ваҡытта ҡатнашасағы акцияһы, мөмкин асыҡтан-асыҡ түгел, шуға күрә, идара итеү хоҡуғына эйә алмаштырырға эквивалентные товарҙары яҡын бәҙәр күрһәтелгәнсә, был дөйөм бәйәһе £800.
- Уйынсылар килгән ине уведомление электрон почта йәки телефон аша, итәсәк 7 көн отработанное был казино, әгәр теләһәләр ҡабул итергә смартфон йәки аҡса эквивалент.
- Әгәр 3 еңеүселәр һайлайҙар аҡса эквивалент 70% бәйәһе бүләк (£560 наличные) был сумма буласаҡ зачислены счетына уйынсыһы" 7 эш көнөнән уйынсыһы иғлан итеү. Моның түләтмәйҙәр талаптар отыгрыш.
- Был туранан-тура турнир эфирҙа буйынса селтәрен Ныҡтан бер нисә казино.
- Приздар киләһе биреләсәк:
- 1иҫке – 3урында смартфон**
- 4се – 13урын аласаҡ £50 бонус
- Стандартные талаптар буйынса вейдер х суммаһының бонус, ҡулланыла тиклем бонус йәки теләсә ниндәй ти выигрыш мөмкин изъятый.
- Бонусы аҡса алған әлеге акция, мөмкин булһа ла ҡулланылырға уйындары беҙҙең өсөн уйындар слот.
- Иҫәптән төшөрөү саралары тамамланғансы тигровая, аннулируется барыһы да бонустар һәм выигрыш был, оносма счетына.
- Максималь суммаһы конвертаци бонусы саралары күп буласаҡ 4 тапҡыр Күләме бонус. Бонусы аҡса үҙгәрештәр автомат рәүештә тамамланғандан һуң тигровая,.
- Бары ставкалары, сделанные уйындарында реаль аҡса, ярҙам итәсәк отыгрыш. Ставкалары яһалған был уйнарға бушлай уйындар буласаҡ зачитаться был талаптар буйынса отыгрыш бонус,.
- Нисек булһа ла зачислиться бонус дауамында ғәмәлдә була 28 көн. Әгәр ҙә Һеҙ выполните талаптар буйынса был осорҙа оторван, ҡалған бонусы аҡсалары списание һеҙҙең менән счет.
- Уйынсыларына ул иҫтә тоторға кәрәк: бер генә бонус буласаҡ, актив, теләсә ҡайһы ваҡыт миҙгелдә. Рәхим итеп, перейдите" “минең счеты тарихы” өлөш посмотрите сиратында бөтә желающих бонус.
- Аҡса һәм бонусы приздар алырға мөмкин тиклем 7 эш көнө булыу инә һеҙҙең иҫәбенә. Смартфон, ярашлы итеп булыу мөмкинлеге алырға мөмкин тиклем 28 көн килтереп еткереү өсөн,.
- Еңеүселәр менән вяжется туранан-тура буйынса казино.
- Администрацияһы хоҡуҡын үҙе артынан ҡалдыра сығарырға, килешеүҙе өҙөргә булһа ла үҙгәртергә, ниндәй ҙә булһа конкурс йәки акцияһы (йәки уның ҡағиҙәләре) теләсә ҡайһы ваҡытта һәм башҡа алдан хәбәр итеү.
- Бер генә лә Шарттар ҡулланырға. Управленческий ҡарар өҫтәрәк ҡушыла окончательно бөтә осраҡтарҙа ла.

robotstxt: allowed

filter: keep


text:
Күмертау башҡорттары ҡоролтайы киләсәккә өҫтөнлөклө йүнәлештәр билдәләне
Күмертауҙа ҡала башҡорттары ҡоролтайының отчет-һайлау йыйылышы үтте.
— Үткән йылдар эсендә Күмертау башҡорттары ҡоролтайы ҡаланың йәмәғәт тормошонда, социаль-мәҙәни өлкәһендә лайыҡлы урын алды, — тип билдәләне Күмертау ҡалаһы ҡала округы хакимиәте башлығы Борис Беляев. – Үҫеп килгән быуынды тәрбиәләү, башҡорт халҡының милли традицияларын һәм мәҙәниәтен, башҡорт телен һаҡлау, йәш кадрҙарға ярҙам итеү, башҡорт теле уҡытыусыларын һәм мәктәпкәсә белем биреү учреждениелары тәрбиәселәрен ҡеүәтләү буйынса эшмәкәрлек алып барып, минеңсә, ҡоролтай үҙ йүнәлешен дөрөҫ һайлаған.
Шулай уҡ ҡоролтайҙың һуңғы ике йыл эсендәге эшмәкәрлеге хаҡында доклад менән Күмертау башҡорттары ҡоролтайы Башҡарма комитеты рәйесе урынбаҫары Әнисә Түләгәнова сығыш яһаны. Ҡалала башҡорт телен өйрәнеү хаҡында Мәғариф идаралығы бүлеге начальнигы Земфира Усманова һөйләне. Йыйылышта Бөтә донъя башҡорттары ҡоролтайы Башҡарма комитеты рәйесе Румил Аҙнабаев сығыш яһаны, ул туған телдәрҙе һаҡлау һәм өйрәнеү мәсьәләләренә туҡталды.
Ҡала башҡорттары ҡоролтайы отчет-һайлау йыйылышы резолюцияһында киләсәккә өҫтөнлөклө йүнәлештәр билдәләне. Улар иҫәбендә – ҡаланың матди һәм рухи тормошонда, уның 60 йыллығын билдәләүгә бәйле әҙерлек сараларында башҡорттарҙың әүҙем ҡатнашыуы, кадрҙар резервын үҫтереү буйынса муниципаль программала башҡорт йәштәренең ҡатнашыуы һәм башҡалар.
Ҡала башҡорттары ҡоролтайы Башҡарма комитеты составына 19 кеше һайланды. Асыҡ тауыш биреү менән рәйес һайланды. Күмертау башҡорттары ҡоролтайын Әлфиә Шәмиғолова етәкләне.


text:
Өфөлә Фёдор Шаляпин исемендәге I Халыҡ-ара вокалсылар конкурсы асылдыФото: автор фотоһы
Өфөлә Фёдор Шаляпин исемендәге I Халыҡ-ара вокалсылар конкурсы асылды
Өфөлә Фёдор Шаляпин исемендәге I Халыҡ-ара вокалсылар конкурсы асылдыФото: автор фотоһы
ӨФӨ, 2016 йыл, 21 сентябрь. /«Башинформ» мәғлүмәт агентлығы, Ләйлә Аралбаева/.
Кисә Өфөлә Фёдор Шаляпин исемендәге I Халыҡ-ара вокалсылар конкурсы асылды. Ул «Өфөлә Шаляпин кисәләре» XV Халыҡ-ара опера сәнғәте фестивале сиктәрендә уҙа. Өфө сәнғәт институтында, бөйөк рус йырсыһының исемен йөрөткән концерт залында, сараны асыу тантанаһы булды. Матбуғат конференцияһында ойоштороусылар һәм баһалама ағзалары бәйге тураһында фекерҙәре менән уртаҡлашты.
«Конкурстың беҙҙең ҡалала уҙғарылыуына бик шатмын. Шаляпиндың тәүге тапҡыр ошонда сығыш яһауын, шунан һуң бөтә донъяла танылыу яулауын барыбыҙ ҙа беләбеҙ, — тине жюри рәйесе, Башҡортостандың халыҡ артисы Асҡар Абдразаҡов. — Яңы йондоҙҙар ҡабыныр, тип ышанабыҙ. Артабан улар спектаклдәргә һәм концерттарға саҡырыласаҡ, беҙ уларҙың үҫешен күҙәтеп барасаҡбыҙ».
Асҡар Абдразаҡов әйтеүенсә, вокал конкурстары жюрийы составында эшләү тәжрибәһе булһа ла, ул тәүге тапҡыр баһалама рәйесе вазифаһын башҡара. Шаляпин конкурсын үткәреү идеяһын Башҡорт опера һәм балет театры директоры Илмар Әлмөхәмәтов тәҡдим иткән, тип хәбәр итте баш дирижер Артём Макаров.
Сығыштарҙы Рәсәйҙең күренекле мәҙәниәт һәм сәнғәт эшмәкәрҙәре баһалай. Улар — Мария театрының йәш опера йырсылары академияһы, Төньяҡ Осетия-Аланияның опера һәм балет театры етәксеһе Лариса Гергиева, Мария театры режиссеры Иркин Ғәбитов, Елена Образцованың Халыҡ-ара музыка академияһы директоры Елена Макарова, З.Исмәғилев исемендәге Өфө дәүләт сәнғәт институтының яңғыҙ йырлау кафедраһы доценты, Башҡорт дәүләт опера һәм балет театры солисы Салауат Асҡаров, Өфө сәнғәт институтының вокал сәнғәте кафедраһы мөдире, профессор Фәрзәнә Сәғитова, Башҡорт дәүләт опера һәм балет театры солисы Эльвира Фәтихова.
Матбуғат конференцияһынан һуң йәрәбә үткәрелде. Конкурста ҡатнашыусылар һәм жюри ағзалары Фёдор Шаляпин һәйкәленә сәскәләр һалды.


text:
Бәләбәй районының Малиновка ауылында йәшәүсе тоғро дуҫыбыҙ, ышаныслы иптәшебеҙ Мәғдән Камалетдин улы Саҙретдиновты 60 йәшлек күркәм юбилейы менән ихлас ҡотлайбыҙ!
Ябай ҙа, кешелекле лә, ғәҙел дә Бәләбәй егете менән яҡындан танышып, бына нисәмә йылдар бер-беребеҙҙең хәлен белешеп, көйөнөс-һөйөнөстәрҙе уртаҡлашып, аралашып йәшәүебеҙгә бик шатбыҙ. 1986– 1988 йылдарҙа ғүмерҙең алтынға бәрәбәр, матур бер өлөшөн, ҡабатланмаҫ сәмле, дәртле йәшлек йылдарын Свердловск юғары партия мәктәбендә уҙғарыу һәммәбеҙ өсөн дә мәңгегә иҫтә ҡалырлыҡ гүзәл мәл булды. Ошо дуҫлыҡ, берҙәмлек уты йылдар үткән һайын һис һүрелмәй, киреһенсә, баҙыҡланып, ялҡынланып көсәйгәндәй генә.


text:
Мөхәббәт мәңгелек!
Мөғжизәле хат
«Һаумыһығыҙ, хөрмәтле «Башҡортостан ҡыҙы» хеҙмәткәрҙәре! Мин Рәми Ғариповтың тәүге мөхәббәте Марият Ғайсина булам. Уның көндәлектәрен, шиғырҙарын уҡыһағыҙ, мине беләһегеҙҙер тип уйлайым. Беҙ бер йылғы, мин дә – интернатта тәрбиәләнгән ҡыҙыҡай. Мин – 1951, ә Рәми 1950 йылғы сығарылыштан. 1968 йылда «Башҡортостан ҡыҙы» журналының тәүге һанын ул миңә ебәрҙе. Ҡыҙғанысҡа ҡаршы, һаҡланмаған. Яңынан уҡып сығыр инем. Өфөгә барған ваҡыттарымда иң беренсе «Башҡортостан ҡыҙы» журналын эҙләйем, бер ерҙә лә һатылмай. Һуңғы бер-ике йыл тирәһе алдыра алманым, сөнки апайым сирләп китте лә күберәген уның янында, уны тәрбиәләйем, сөнки минән башҡа бер кеме лә юҡ. Хәҙерге көндә Силәбе өлкәһенең Бакал ҡалаһындамын. Шулай булһа ла, журналға яҙылдым. Алла бирһә, килә башлар.
Үҙем Һарытау өлкәһенең Балаково ҡалаһында йәшәйем. Бында башҡорттар күп. Уларға һәр ваҡыт журнал биреп уҡытып торҙом. Инде бында ла, Силәбе өлкәһенә ҡараған Бакалда ла, уҡытырға тырышырмын. Әлегә, Аллаға шөкөр, мәҙәниәт һарайына йөрөйөм, сәхнәнән төшкәнем юҡ. Мандолинала уйнайым. Йырлап та ебәрәм, тик бер ҡыйынлыҡ бар: бер ҡалала ла мандолина һатылмай, ҡылдарын да тапмаҫһың. Элек бит бөтәһе лә була торғайны.
Бәлки, осрашырбыҙ. Миңә ҡунаҡҡа килегеҙ. Иң яҡты, изге теләктәр менән, һеҙҙән яуап көтөп, Марият».
Ошондай йөкмәткеле хат алғас, тулҡынланыуымдың сиге юҡ. Күрһәтелгән телефон буйынса шылтыратам, алмайҙар. Иҫкә төшкән һайын йыш-йыш йыям һандарҙы: яуап биреүсе юҡ. Әлбиттә, ҡош телендәй сәләм дә яҙып ебәреп була. Хатығыҙҙы алдыҡ, юл төшкәндә инеп сығырбыҙ, тип тынысландырып. Әммә күңел теге остан яуап булырын һиҙә. Бына Силәбегә саҡырыу алдыҡ. Марият хаҡында бер туҡтауһыҙ уйлайым. Тағы телефон һандарын йыям. Был юлы, ниндәй бәхет, ул үҙе яуап бирә! Эй, илаһым! Тимәк, алда тулҡынландырғыс осрашыу.
Мөхәббәт үлемһеҙ!
Рәмиҙе шағир иткән, иҫ киткес серле зат. Моғайын да, уны күңел юғарылығы менән арбағандыр йә илаһилаштырыр образ булғандыр, тием. Һорауҙар күп. Шағирҙы ғазаптарға һалған, төн йоҡоларынан яҙҙырған Марият менән бер осрашырмын тип хыялландыммы икән? Моғайын да, шундай теләк булғандыр, сөнки донъяла бер нәмә лә осраҡлы түгел. Рәми Ғариповтың «Көндәлектәр»ен уҡығанда ошо һөйөү тәьҫире әҫәрләндерә. Һөйгәне өсөн ул утҡа ла, һыуға ла инергә әҙер. Аңлайышһыҙ ҙа, татлы ла хис уны бер күктәргә ата, бер ергә сойорғота. «Мөхәббәттә Рәми барыһынан элек фекерҙәш эҙләй, тоғро рухи юлдаш тураһында хыяллана, бер һүҙеңдән генә түгел, күҙ ҡарашынан уҡ аңларлыҡ серҙәш кәрәк уға» (Рауил Бикбаев. Рәми. Шағир тураһында китап. – Өфө: Китап, 2007, 85-се бит). Һөйөүҙән ҡасырға теләп, интернаттан юғалып тора үҫмер. Әммә йәшенле йәшлек артта ҡала, Шағир Мәскәүгә, Әҙәбиәт институтына, уҡырға инә. Юғары маҡсат ҡуйып, үҙен ҙур эштәргә әҙерләй. Марият бер класҡа түбән уҡығас, икенсе йылына Өфө китапханасылар техникумына юллана. Ике арала хаттар оса. Әммә ғашиҡтарға ҡауышырға насип булмай.
Һикһәнде уҙһа ла, мөләйемлеген юғалтмаған апай. «Һарытау өлкәһе Балаково ҡалаһында ҡырҡ йыл йәшәйем. Әле 84 йәштәмен. Бер кемһеҙ тороп ҡалған сирле Роза апайымды ҡарар өсөн ун йыл Балаково менән Бакал араһын тапаным. 2014 йылда, 82 йәшендә, ул мәрхүмә булды. Ике бала таптым. Радик исемле улым бар ине, үлеп ҡуйҙы. Венера ҡыҙым менән әле генә Балаковонан киләбеҙ, ишектән инер-инмәҫ телефон шылтырай», – ти Марият.
– Шағир нисек һеҙҙе яратып китте? – тигән һорауым урынһыҙыраҡ та, сөнки һөйөү – кешегә күктәрҙән бирелгән бүләк, күңел халәте, елкенеүе.
– Унда ла, миндә лә тел юҡ. Мин унан оялам, ул минән. Ана шул һөйләшмәү арҡаһында бер-беребеҙҙе аңлашып етмәгәнбеҙҙер, тип әйтһәм дә була.
...Ғашиҡтар хатлашып тора. Һуңғы курсында Рәми Марият эшләгән Арый ауылына килә. Ҡыҙ егеттең Надяһы булыуын башына ла килтермәй әле ул ваҡытта. Ауыл советы рәйесенең йортона индергән булалар. Әхирәте Марусяның бергә торайыҡ тигәненә күнеп, уларҙың янындағы йортта йәшәй башлайҙар. Йыһазы юҡ, карауат, өҫтәл бар шулай ҙа. Марият моңая, гармун тартып ултыра. Иҫкәртеп тә тормай, әллә ҡайҙа Мәскәүҙә йөрөгән һөйгәне Рәми пәйҙә була. Ҡаушаһа ла, йүгереп йөрөп самауыр ҡуя. Уныһын итек менән өрҙөрөп маташа. Бутҡа бешерә. Табын әҙерләй. Ул арала егет магазиндан йүгертеп ҡыҙыл шарап килтерә. Ҡыҙ оялышынан стаканға иренен дә тейҙереп ҡуймай хатта. Сәй эсеп алғас, Рәми менән Марият етәкләшеп Мәсетле ауылына юллана. Матур йәй көнө. Егет, еңен төрөп, аҡ күлдәк кейгән. Юлда осраған бесәнселәр: «Эх, ниндәй матур пар!» – тип һоҡланып үтә. Һул яҡта – сейәлек тауы. Эй сейә иҙырап бешкән. Рәми юғалып тора ла усын тултырып ҡыҙға сейә һона.
Марияттың «Сейәле тау, Сейәле тау, Сейәле тау итәге», – тип таҡмаҡлап ҡуйыуын «Сейәлетау итәгендә бергә булдыҡ бит әле», тип Рәми эләктереп ала.
Мәсетле ауылы күренә. Егет пинжәген йәйә лә икәүләшеп шунда ҡунаҡлайҙар. Рәми шиғырҙарын уҡый. Һабаҡташы Ахун Ҡылысбаевҡа төбәп киләләр. Өйләнгән, өйө, балаһы бар. Ике Ленин ордены алған күренекле уҡытыусы Хөсәйен ҡарт Фәтҡуллин менән әңгәмәләшә Рәми. Тышҡа әйберҙәрен сығарғандар, өйҙәрендә ремонт бара. Кис һабаҡташ өйөндә табын әҙерләнә. Марият көләкәс, һөйгәне янында йөҙө ҡояштай балҡый. Төн етә. Рәми менән Ахунға урын тыштағы арбаға һалына. Ҡорҙаштарҙың һөйләшеп һүҙе бөтмәй. Марият эстә, сығып ингеһе килә, оялышынан түҙеп ята. Иртүк торғас, ҡыҙ тауыҡтар ашата. Сәсен тарап үрә. Рәми ипләп кенә күҙәтә, имеш. Ахундың ҡатыны самауыр ултырта. Ҡоймаҡ ҡоя һалған. Бергәләшеп иртәнге сәйҙе эскәс, Рәми Мариятты Арыйға оҙатып бара. Ҡыҙ ҡырағай, ояла, ҡурҡа. Егет ҡосаҡларға үрелә, үбергә итә. Марият яҡын ебәрмәй. Хәҙер ҡысҡырам, тип шаярта. Яҡында ғына бесән сапҡан тауыштар ишетелә. «Ярай улай булғас, тәүге кистә биш йөҙ тапҡыр һине үбермен!» – тип шаярта егет. Ҡыҙ сафлығы юғары ҡуйылған ул заманда, йәштәрҙең ҡыланыштары аңлашыла. Рәми Надяһы хаҡында ләм-мим бер һүҙ өндәшмәй. Тауҙан йүгереп төшә йәштәр. Рәми ҡыр кәзәһе һымаҡ алдан йүрмәләгән ҡыҙҙы лаптыр-лоптор йүгереп килеп ҡыуып етә лә, күтәреп алып өс мәртәбә әйләндергәс, тып иттереп ергә баҫтырып ҡуя. Оялышынан ҡыҙ, артына ла әйләнеп ҡарамай, ауыл яғына саба.
Хөсәйен ҡарт менән һөйләшеп, Марияттың тамырҙарын да төпсөшөп йөрөгән имеш Рәми. Туғандар икән. Йыраҡ әкрәбә булып сыға уға һөйгәне. Ошо яҙмалар буйынса тергеҙелгән шәжәрәлә Марият та, Рәми ҙә бар.
– Әйҙә, ауыл советына инеп яҙылабыҙ ҙа ҡуябыҙ, – ти Рәми Мариятҡа.
– Ҡуй, – тип туҡтата ҡыҙ.
– Әсәйемә алып ҡайтып ҡалдырып китәйем, – тип ныҡыша егет. Марият ҡауышыуҙы бит икенсе төрлө күҙ алдына килтерә. Һөйгәненең уҡыуын бөтөрөп ҡайтыуын теләй. Ә хәҙер, йылдар үткәс, был һөйләшеүҙең былай ғына әйтелеүенә инанған. Берәй ваҡыт Арыйға барып, ауыл советына тәҡдим менән инергә хыяллана. Сейәле тау итәгендә «Рәми+Марият» тип яҙып ҡуйылһын, ауылдың берәй урамына Рәми Ғариповтың исеме бирелһен ине ул, ти. Шағир үҙе шул урамдарҙан үткән, тауынан йүгереп төшкән, иң татлы хистәр кисергән!
Тулҡынландырғыс осрашыуҙар
Ни ғәжәп, Марият баш ҡалаға килгәнде берәйһе хәбәр итәме, Рәми, осраҡлы ғына кеүек, юлында йә ул туҡталған ерҙә көтмәгәндә пәйҙә була. Бына бер осрашыу хәтерендә. Марат ҡустыһы фатир ала. Марият та бергә. Ҡыуаныслы бер мәл кисергәндә, Рәми ҙә килеп ҡушыла. Ҡаҡ иҙәнгә ултырып байрам табыны ҡорғанда, Марияттан инәлеп йырларға һорайҙар. Ғүмере буйы күңелен әрнеткәнен асып һала, гүйә, ошо юлдар аша:
«Баҡса уртаһында пар йүкә,
Күңелемдә һиңә бар үпкә.
Беҙ осраштыҡ кистән,
Һин оноттоң иртән.
Осрашманыҡ шунан беҙ бүтән.
Пар йүкәбеҙ тора әле лә.
Ник торманың әйткән һүҙеңдә?
Пар йүкә төбөнә
Сәскәһен күрергә
Килдем мин яңғыҙым бөгөн дә.
Сәскә еҫе аңҡый, бөркөлә.
Ҡыҙ йылмайһа,
Егет бит көлә.
Йәр бер генә була,
Һөйһәң, һөй ғүмергә,
Һөймә, иркәм, улай бер көнгә».
Рәми ниҙәр кисергәндер был йырҙы ишеткәс? Йырлау сираты уға ла етә. Ул мөңрәп кенә «Сыңрау торна»ны ишеттерә. Марият үҙенең йырын хәҙер «Рәми иҫтәлеге» тип йөрөтә. Ысынлап та, яратып та ҡауышыу бәхетенә ирешмәгән ғашиҡ йәндең күңел иңрәүе була был йыр.
... Тағы бер осраҡлы ғына осрашыу: Марият Радик улын етәкләп әкрен генә Өфөнөң Ленин урамынан атлай. Шул ваҡытта трамвайҙа барған Рәмиҙең күҙҙәре әсә менән улға төшә. Таный. Туҡталышта һикереп төшә лә уларҙың артынан йүгерә. Аһылдап төшкән. Мариятты тотоп ала. Иҫәнләшәләр ҙә бергә атлап китәләр. Ҡайҙа барғанлыҡтарын да белешмәй атлайҙар ҙа атлайҙар. Ҡаршыларына Кәтибә Кинйәбулатова осрай. Марият әле уны бик танып та етмәй. Рәми «туғаным» тип таныштыра. Бер аҙ һөйләшеп торғас, тағы урам буйлап атлайҙар. Китап магазинына инәләр. Рәми Мариятҡа йыр китабы һатып алып бүләк итә...
... Өфөләге йәнә лә бер осрашыу хәтерендә Марияттың. Әхирәте Сүриә уны ярҙамлашырға үҙенә саҡыра. Ишектә – ҡыңғырау. Барып асһалар, Рәми. Күрешәләр. Табын ҡорола. Һөйләшеп, йырлашып ултыралар. Шағир шиғырҙарын уҡый. Төн уртаһы етә. Рәми ҡайтырға ашыҡмай. Һөйләшеп һүҙ бөтмәй. Таңғы дүрт булып бара. Ҡыҙҙар йоҡларға әҙерләнә. Рәмигә лә урын йәйелә. «Марият, кил яныма», – тип саҡыра ҡатынды. «Юҡ», – тип ҡырт киҫкәс, ир үҙе баш осона сүгәләй. Марият уңайһыҙлана. Рәми сәстәренән һыйпай. «Эх, яратҡас, элек уйларға кәрәк ине, намыҫ менән кейәүгә сыҡҡанмын, намыҫлы йәшәп үлермен», – ти Марият. «Элек-электән шундай яҡшы сифаттар һиндә, Марият», – ти Рәми.
Марият уның ай яҡтыһында сағылған ап-аҡ күлдәген, һомғол һынын, әкрен генә сығырға әҙерләнгәнен күҙәтеп ята. Рәми ишеккә йүнәлә. «Марият, кил, мине оҙат, ишекте ябып ҡал», – ти. «Хужабикә оҙатыр», – була яуап. Йоҡлағанға һалышып ятҡан әхирәте тороп оҙатып ҡала. Ҡайҙа бараһың, таңғаса ҡал, тиһәләр ҙә, Рәми тыңламай.
1975 йылдың 15 сентябрендә Мариятты серле тартылыу Өфөгә алып килә, «шул хәтлем уны күргем килгәйне» ти ул. Рәми ҙә шул уҡ көндә уны эҙләп Үзбәкстанға, Ташкенттан һикһән километр алыҫлыҡта ятҡан Алмалыҡҡа, бара. Тәүге мөхәббәтенең Маяковский исемендәге Үҙәк китапхананың уҡыу залында эшләгәнен Рәми белгән була. «Кем уйлаһын уның килерен, отпуск алмай көтөп ултырыр инем. Үкенесле, осрашманыҡ», – тип уфтана Марият. Ағайың килде, тигән хәбәр менән Шағирҙың «Мариятҡа Әй-Йүрүҙән буйҙарының миләшенән бер тәлгәш. Үткәндәрҙе иҫләп, Рәми. 15.IX.1975 йыл. Алмалыҡ» тигән автограф яҙып ҡалдырған «Миләш» китабы ғына ҡала был елкенеүҙән. 1977 йылдың 20 февралендә Шағир баҡыйлыҡҡа күсә.
Рәмиҙең: «Ул мине ғүмер буйына яратыр, мөхәббәт бит үлмәй», – тигән һүҙҙәре дөрөҫкә сыға. «Рәмиҙе үҙем менән күтәреп йөрөтәм, ғүмер буйы уның менән йәшәйем. Ул – йөрәктә, һис ҡасан уны онотаһым юҡ», – ти Марият.
Шағирҙың тәүге мөхәббәте лә рухи юғарылығын юғалтмай, хистәрен ваҡламай, һөйөүен Ҡояш итеп, тоғролоҡҡа, сафлыҡҡа бер һәйкәл булып ҡала.
Силәбе өлкәһе, Бакал ҡалаһы.
Мәҡәләнең тулы вариантын журналдың 2-се (2017) һанында уҡығыҙ.
Теги: Шағир Рәми Ғарипов Юбиляр


text:
Айрат Ғәскәров Рәсәй Һаҡлыҡ банкы идараһы рәйесе урынбаҫары итеп тәғәйенләнде
Башҡортостан Республикаһы Хөкүмәтендәге рәсми сығанаҡ Федерация Советының хәҙер инде элекке ағзаһы, унан алда Хөкүмәт Премьер-министры урынбаҫары – Башҡортостандың финанс министры вазифаһын биләгән Айрат Ғәскәровтың «Рәсәй Һаҡлыҡ банкы» асыҡ акционерҙар йәмғиәте идараһы рәйесе итеп тәғәйенләнеүе тураһындағы мәғлүмәтте раҫланы.
Айрат Ғәскәровтың урынын Федерация Советында Анатолий Бондарук аласаҡ, ул быға тиклем Башҡортостан Сауҙа-сәнәғәт палатаһы етәксеһе, БР Дәүләт Йыйылышы – Ҡоролтай депутаты ине.
«Башинформ» агентлығының быға тиклем хәбәр итеүенсә, кисә Башҡортостан парламенты депутаттары пленар ултырышта Анатолий Бондарукты Федерация Советы ағзаһы итеп тәғәйенләүгә ризалығын бирҙе, унда ул республика башҡарма власть органы мәнфәғәттәрен яҡлаясаҡ.
Башҡортостан Президенты Рөстәм Хәмитов Анатолий Бондарукты Рәсәй Федераль Йыйылышы Федерация Советы ағзаһы – Федерация Советында Башҡортостан Республикаһы башҡарма власть органынан вәкил итеп тәғәйенләү тураһындағы тейешле указға 15 мартта ҡул ҡуйҙы.


text:
Өфөлә “Хәүефһеҙлек-2010” форумы үтә
16-18 февралдә Өфөлә, "Нефтселәр" мәҙәниәт һарайында, “Хәүефһеҙлек-2010” IV республика форумы үтә. Уның сиктәрендә ике күргәҙмә — “Хәүефһеҙлек-2010” XVII төбәк-ара махсуслаштырылған күргәҙмә менән “Бәйләнеш.ИнфоКом-2010” XV махсуслаштырылған күргәҙмә ойошторола.
Форумды ойоштороусылар — Башҡортостан Республикаһы Хөкүмәте, Ғәҙәттән тыш хәлдәр министрлығының БР буйынса Баш идаралығы, БР буйынса Эске эштәр министрлығы, БР Сауҙа-сәнәғәт палатаһы, БР Сәнәғәт һәм тышҡы иҡтисади бәйләнештәр министрлығы ҡатнашлығында “БашЭКСПО” күргәҙмә үҙәге, БР Хөкүмәте ҡарамағындағы Ғәҙәттән тыш хәлдәр буйынса идаралыҡ, РФ Наркотиктар әйләнешен контроллек итеү федераль хеҙмәтенең БР буйынса идаралығы, Бәйләнеш өлкәһен күҙәтеү федераль хеҙмәтенең БР буйынса идаралығы, Өфө ҡалаһы ҡала округы хакимиәте.
Форум программаһы, ғәҙәттәгесә, киң буласаҡ. Ғәҙәттән тыш хәлдәрҙе иҫкәртеү һәм бөтөрөү буйынса Башҡортостан территориаль бүлегенең 2009 йылдағы эшмәкәрлегенә йомғаҡ яһауға бәйле кәңәшмә планлаштырыла, унда Рәсәй Федерацияһы субъекттары буйынса Баш идаралыҡ етәкселәре, республика етәкселеге, ҡала һәм район хакимиәте башлыҡтары, мөһим иҡтисади объекттар етәкселәре саҡырыласаҡ. Тармаҡ министрлыҡтары, ведомстволар һәм фәнни-тикшеренеү ойошмалары ҡатнашлығында фәнни-ғәмәли конференция үтәсәк, уның барышында халыҡ күп йыйылған сараларҙа хәүефһеҙлекте тәьмин итеү менән бәйле актуаль һорауҙар тикшереләсәк. Рәсәй Ғәҙәттән тыш хәлдәр министрлығының Волга буйы — Урал төбәк үҙәгенең махсус янғын һүндереү техникаһы, БР буйынса Эске эштәр министрлығының ЮХХДИ идаралығы һәм БР буйынса Эске эштәр министрлығы Эске эштәр идаралығының махсус техникаһы күргәҙмәгә ҡуйыласаҡ. Бында ҡатнашыусылар һәм тамашасылар өсөн Волга буйы эҙләү-ҡотҡарыусылар отряды һәм ҡораллы көстәр структураһы хеҙмәткәрҙәренең күрһәтмә сығыштары ойоштороласаҡ.
"Бәйләнеш. ИнфоКом-2010" күргәҙмәһендә кәрәҙле, оптик-сүс һәм спутник радиобәйләнеше, үткәргесле бәйләнеш аппаратураһы һәм системаһы, кабель-үткәргес продукцияһын монтажлау һәм һуҙыу ҡорамалдары, интернет бәйләнешен тәьмин итеү, навигация системаһы, цифрлы телевидение ҡорамалдары, мәғлүмәтте һаҡлау системаһы һәм башҡалар менән танышырға мөмкин буласаҡ.
Күргәҙмә сиктәрендә семинар, конференциялар, презентациялар һәм түңәрәк өҫтәлдәр үткәреү ҙә ҡаралған.
Күргәҙмәнең тематик экспозициялары “Милли проекттар”, “Электрон төбәк”, Интеллектуаль йорт” кеүек төп темаларға бәйле әҙерләнгән.


text:
Башҡортостан йылғаларында һыу кимәле арта
Ҡойма ямғырҙар арҡаһында һуңғы биш көндә Башҡортостандың баш ҡалаһы янында Ағиҙел йылғаһындағы һыу кимәле дүрт сантиметрға күтәрелде. Шакша биҫтәһендә Ҡариҙел йылғаһы 13 сантиметрға артты, тип хәбәр итте «Башинформ» агентлығына Кама бассейны һыу идаралығының БР буйынса һыу ресурсы бүлеге баш белгес-эксперты Әхтәм Ғәббәсов.
— Быйыл беҙгә ямғырҙар ныҡ ярҙам итте. Миҫал өсөн, Стәрлетамаҡ янында Ағиҙел йылғаһы кимәле һуңғы биш көндә ун сантиметрға күтәрелде. Әлеге ваҡытта бында секундына 52 кубометр һыу тотонола. Республиканың көньяҡ сәнәғәт узелы ҡулланыусыларын йәки, икенсе төрлө әйткәндә, Стәрлетамаҡ, Салауат, Ишембай, Мәләүез һәм Күмертау ҡалаларын тәьмин итеү өсөн норма буйынса ағымдың кәм тигәндә секундына 40 кубометр булыуы шарт. Аҙ һыулы йылдарҙа беҙгә Нөгөш һәм Йомағужа һыуһаҡлағыстары ярҙамына иҫәп тоторға тура килә торғайны. Әлегә иһә, ошо арала үткән ямғырҙар арҡаһында, ҡалаларҙы тәбиғи ағым һыуҙары иҫәбенә тәьмин итеп торабыҙ. Республиканың бөтә йылғаларында ла ошондай хәл күҙәтелә, — тине Әхтәм Ғәббәсов.
Грунт һыуҙарына килгәндә иһә, уларҙың кимәле Башҡортостан буйынса уртаса алғанда уҙған йыл менән сағыштырғанда кәм тигәндә 30 сантиметрға юғарыраҡ.


text:
Республикала һаулыҡ һаҡлауҙы модернизациялау программаһына 4 миллиард һум самаһы аҡса күсерелгән
Һаулыҡ һаҡлауҙы модернизациялау республика программаһын тормошҡа ашырыу өсөн Башҡортостанға 4 миллиард һум самаһы аҡса йүнәлтелгән. Уларҙың 2 миллиардынан күберәге Федераль мотлаҡ медицина страховкаһы фондынан күсерелгән. Ҡалған аҡсаларҙы төбәк өсөн Башҡортостан Республикаһының Территориаль мотлаҡ медицина страховкаһы фонды бүлгән.
Территориаль мотлаҡ медицина страховкаһы фондының матбуғат хеҙмәтенән хәбәр итеүҙәренсә, алынған аҡсаларҙың ҙур өлөшө һаулыҡ һаҡлау учреждениеларының матди-техник базаһын нығытыуға, медицина ярҙамын күрһәтеүҙең федераль стандарттарын ҡулланылышҡа индереүгә тотоноласаҡ.
Стандарттарҙы ҡулланылышҡа индереүгә килгәндә, бөгөнгө көнгә республиканың һаулыҡ һаҡлау учреждениелары күләмдәр буйынса пландарҙың 20 процентынан артыҡ күләмен үтәмәй. Тикшеренеүҙәр барышында асыҡланыуынса, күпселек дауаханалар һәм поликлиникалар федераль стандарттарҙы ҡулланылышҡа индереү мәсьәләләре буйынса хаталар яһай, йәки уларҙы тулыһынса аңлап етмәй. Был йүнәлештә әле күп нәмәләр эшләйһе бар, бының өсөн Территориаль мотлаҡ медицина страховкаһы фонды, баш врачтар менән әүҙемерәк эшләргә, медицина хеҙмәткәрҙәре йыйылыштарында ҡатнашырға кәрәк, тип хәбәр итә ведомствоның матбуғат хеҙмәте.


text:
Владимир Путин бөгөн телекүпер ярҙамында ил менән аралашыуға сыға
Рәсәй Премьер-министры Владимир Путин бөгөн «Россия 1», «Россия 24» телеканалдарында, «Маяк», «Вести FM» һәм «Радио России» радиостанцияларында тура эфирҙа рәсәйлеләрҙең һорауҙарына яуап бирәсәк. «Владимир Путин менән һөйләшеү.Дауамы» программаһы Мәскәү ваҡыты менән сәғәт 12-лә башланасаҡ.
Берҙәм мәғлүмәт эшкәртеү үҙәгенә 8-800-200-40-40 телефоны аша Рәсәйҙең теләһә ҡайһы төбәгенән шылтыратырға мөмкин (стационар һәм мобиль телефондарҙан шылтыратыу бушлай). Һорауҙар яҙылған SMS-хәбәрҙәр 0-40-40 һандарына ҡабул ителә — Рәсәй буйынса бөтә элемтә операторҙары телефондарынан хат ебәреү — бушлай. Бынан тыш, Хөкүмәт башлығына «Владимир Путин менән һөйләшеү.Дауамы» программаһының www.moskva-putinu.ru сайтында ла һорау ҡалдырырға мөмкин. Владимир Путин менән «тура бәйләнеш»кә килгән мәғлүмәттәрҙе эшкәртеү үҙәге тура эфир тамамланғанға ҡәҙәр эшләйәсәк.
Бөгөнгө телекүпер иҫәп буйынса унынсы сара буласаҡ. Владимир Путин халыҡ менән бындай форматта 2001 йылда аралаша башланы. 2002 йылдағы икенсе телекүпер ваҡытында күсмә телестанцияларҙың береһе Башҡортостандың Ауырғазы районы үҙәге – Талбазы ауылында эшләгәйне.
Владимир Путинға үҙенең һорауҙарын Ҡунаҡһарайҙағы студия ҡунаҡтары ғына түгел, Рәсәй ҡалаларынан тура бәйләнешкә сығасаҡ кешеләр ҙә бирә аласаҡ. Хөкүмәт башлығының рәсәйлеләр менән аралашыу ваҡыты сикләнмәгән. 2010 йылдың 16 декабрендә эфирға сыҡҡан ошондай уҡ программа рекордҡа тиң ваҡытҡа — 4 сәғәт 26 минутҡа һуҙылды.


text:
Фото:
Төбәк башлығы Кушнаренко районында «Асыҡ күк йөҙө» байрамын ҡараны
Фото:
Кушнаренко районында урынлашҡан «Первушино» аэродромында «Асыҡ күк йөҙө» ғаилә уикенды байрамы үтте. Башҡортостандың бәләкәй авиация авиасалонын ҡарарға Башҡортостан Президенты Рөстәм Хәмитов та килде.
— Бөгөн беҙ авиация байрамын үткәреү йолаһына нигеҙ һалдыҡ, — тине Башҡортостан башлығы, уикендта ҡатнашыусыларҙы һәм ҡунаҡтарҙы сәләмләп. — Элегерәк бындай байрамдар ғәҙәти эш ине, хәҙер ошо традицияны тергеҙәбеҙ. Беҙҙең предприятиелар двигателдәр һәм агрегаттар ғына түгел, заманса авиация продукцияһы, самолеттар һәм осоу аппараттарын да сығарһын өсөн, республикала бәләкәй авиация кластерын булдырыу планлаштырыла.
Өфө авиаклубының генераль директоры Сергей Миңлеғолов әйтеүенсә, ошондай тәүге фестиваль «Первушино» аэродромында былтыр үткән. Ул үтә еңел авиация буйынса Рәсәй чемпионатына ҡарата ойошторолған. Авиация байрамын хәҙер йыл һайын уҙғарыу планлаштырыла.
«Асыҡ күк йөҙө» сиктәрендә халыҡ парашютистарҙың күрһәтмә сығыштарын ҡараны, улар 1200 метрҙан ашыу бейеклектән һикерҙе. Өфө авиаклубы пилоттары «Таралыу» фигураһын башҡарҙы. 15 бәләкәй авиация самолеты һауаға күтәрелде һәм техниканың мөмкинлектәрен күрһәтте.
Байрам бик һуң сағыу салют менән тамамланды.


text:
Баш ҡалала Рәсәй киноһы көнөндә «Башҡортостан» студияһы фильмдары күрһәтеләсәк
27 августа Рәсәй киноһы көнө билдәләнә. 1919 йылдың 27 авгусында В.И.Ленин кинематографты национализациялау тураһындағы Декретҡа ҡул ҡуя, шуға күрә СССР-ҙа, ә аҙаҡтан Рәсәйҙә лә был көн киноиндустрияға бәйле кешеләр өсөн байрамға әүерелә. Тәүге киносеанс Парижда 1895 йылда үтә. Рәсәйҙә иһә тәүге фильм — «Понизовая вольница» — экрандарға 1908 йылдың октябрендә сыға. Ул ни бары 7 минут дауам итә. Ә инде 1925 йылда «Броненосец Потемкин» тигән илдең тәүге төҫлө киноһы донъя күрә.
Республика кинематографтары ла был байрамды билдәләйәсәк: 18 сәғәттә «Родина» кинотеатрында кино эшмәкәрҙәрен тәбрикләү тантанаһы үтә, «Башҡортостан» киностудияһы фильмдары күрһәтеләсәк, уларҙың авторҙары менән аралашыу ойоштороласаҡ. Шулай уҡ 22 сәғәттән таңғы 6-ға тиклем бында «Башҡортостан киноһы төнө» үтә. Шул уҡ көнгә «Башҡортостан» киностудияһы тәҡдим иткән яңы эштең – Таңсулпан Бураҡаеваның «Кәләш алам!» ҡыҫҡа метражлы фильмының презентацияһы планлаштырылған.


text:
Йәш әҙәбиәтселәребеҙҙең ижадын күрше республикала баһалаясаҡтар
Ҡазанда 7-8 ноябрҙә Татарстандың Яҙыусылар союзы башланғысы менән йәш яҙыусылар һәм шағирҙар семинары уҙасаҡ. Унда Башҡортостандан әлегә Яҙыусылар союзына инмәгән, татар һәм башҡорт телдәрендә яҙышҡан йәш ҡәләмдәштәрҙең ҡулъяҙмалары ҡараласаҡ. Республикабыҙҙың йәш һәләттәренең ижадын Татарстандың билдәле яҙыусылары һәм шағирҙары баһалаясаҡ. Иң һәләтлеләргә профессиональ ижади Союзға инеү өсөн рекомендация бирәсәктәр, ә уларҙың әҫәрҙәрен айырым китап итеп сығарыу өсөн нәшриәткә тәҡдим итәсәктәр. Үҙ сиратында, Татарстандың һәләтле ижади йәштәренең яҙмаларын Башҡортостан яҙыусылары уҡып баһалаясаҡ.
Был хаҡта «Ҡыҙыл таң» һәм «Башҡортостан» гәзиттәренең бөгөнгө һандары хәбәр итә. Шулай уҡ ике баҫма ла Татарстан йәш шағирҙарының шиғырҙар шәлкемен баҫасаҡ.


text:
Газета "Йәшлек" » Махсус бит » Письма » Страница 12
«Йәшлек» йәшәртә, йәшәүгә дәрт өҫтәй
Махсус бит / Письма // 17-08-2010, 11:37
Рухи аҙыҡтың һәр кемгә кәрәк икәнен аңлатып тороу кәрәкмәҫ, моғайын. Радио, телевидение һәм хәҙерге көндә интернет һәр өйгә тиерлек үтеп инһә лә, тормошобоҙҙо гәзит-журналһыҙ күҙ алдына ла килтереү һис мөмкин түгел. Оло йәштәгеләр ҙә һуңғы яңылыҡтарҙы матбуғат баҫмалары аша белә.
Мин, етмешкә етеп килгән кеше булараҡ, 53 йыл ғүмеремде матбуғат баҫмалары менән аралашыуға арнаным. Тәүге хәбәрҙәрем 1957 йылда район гәзитендә баҫылһа, ә һуңға табаныраҡ инде «Ленинсы», «Совет Башҡортостаны» гәзиттәрендә донъя күрҙе....
Мин, етмешкә етеп килгән кеше булараҡ, 53 йыл ғүмеремде матбуғат баҫмалары менән аралашыуға арнаным. Тәүге хәбәрҙәрем 1957 йылда район гәзитендә баҫылһа, ә һуңға табаныраҡ инде «Ленинсы», «Совет Башҡортостаны» гәзиттәрендә донъя күрҙе....
Өҙөлмәһен гитара ҡылдары...
Махсус бит / Письма // 17-08-2010, 11:17
«Илама, илама...» Гитара ҡылдарына ҡушылып, йөрәк өҙгөс тауыш менән йырланған был йыр күңелемдә мәңге яңғырар кеүек. Йыр бөткәндән һуң бер кемдең дә тынлыҡты боҙорға ҡыймағанын күреп, егет тағы ла нығыраҡ уңайһыҙлана. Зәңгәр күҙҙәре аҫҡа төбәлә. Әммә күп тә үтмәй, тағы ла моңһоуыраҡ йыр яңғырай. Түңәрәккә йыйылған ҡыҙҙар һәм егеттәр таң атҡансы тик уның моңло тауышын тыңларға әҙер. Башҡа ваҡытта: «Йоҡларға бирмәйһегеҙ!» – тип әрләгән өлкәндәр ҙә егеттең йырҙарын уфтанып тыңлай. Бәлки, ваҡытында тейешле ергә уҡырға ебәрһәләр, Инсафтан бынамын тигән йырсы, хатта «йондоҙ» сығыр ине. Әммә ысынында уға йәмғиәт «законһыҙ тыуған» тигән рәхимһеҙ мөһөрөн баҫҡан. Шуның менән, бәлки, Хаҡ Тәғәлә ниндәйҙер кимәлдә уның яҙмышын алдан билдәләп тә ҡуйғандыр. Ә, бәлки, егеттең йырҙарын йотлоғоп тыңлап, шул моң тарафынан хыял донъяһына сумған беҙ, уның тиҫтерҙәре лә, был яҙмыштың селпәрәмә килеүенә мең-мең ғәйеплебеҙҙер. Сөнки беҙҙе өйгә һуңлап ҡайтҡан өсөн әрләгән, әммә өҫтәлдә йылы ашын әҙерләп ҡуйған әсәйҙәребеҙ көтә ине, ә Инсафты......
Ысын ер улы ине
Махсус бит / Письма // 17-08-2010, 11:08
Атайыбыҙ Риф Хәйретдин улы Муллагилдин Әлшәй районының Туҡтар ауылында тыуған. Раевканың 1-се мәктәбен тамамлағандан һуң, 1966 йылда, Сибайҙағы Баймаҡ ауыл хужалығы техникумының агрономия бүлегенә уҡырға инә. Был һөнәрҙе һайлауының сәбәбе шунда: ул, ауыл малайы булараҡ, йәштән үк баҫыу эштәрендә ҡатнаша, икмәктең ҡәҙерен белеп үҫә, ергә булған һөйөү бында алып килә лә инде. Уҡып йөрөгән ваҡытта атайыбыҙҙы армияға алып китәләр, һалдат һурпаһын етерлек күләмдә татып ҡайтҡас, уҡыуын ҡабат дауам итеп, 1972 йылда техникумды тамамлай....
Ғәйбәт түгел, ғибрәт
Махсус бит / Письма // 14-08-2010, 15:02
Миңә 90 йәш тулып килә.
Элек шулай булды бит инде: атай һүҙе – закон. Шул закон буйынса мине йәшләй өйләндерҙеләр. Димләгән ҡыҙ һуҡырмы ул йәки кәкреме – һайланып тора алмайһың, барыһы ла атай ихтыярында. Минең атай ҙа дуҫының ҡыҙын миңә димләп алып бирҙе. Кәләшемә 17 генә йәш ине. Тиҙҙән өй һалып, башҡа сығарҙылар. Мин ни, эш менән булам....
Элек шулай булды бит инде: атай һүҙе – закон. Шул закон буйынса мине йәшләй өйләндерҙеләр. Димләгән ҡыҙ һуҡырмы ул йәки кәкреме – һайланып тора алмайһың, барыһы ла атай ихтыярында. Минең атай ҙа дуҫының ҡыҙын миңә димләп алып бирҙе. Кәләшемә 17 генә йәш ине. Тиҙҙән өй һалып, башҡа сығарҙылар. Мин ни, эш менән булам....
Мөхәббәт йәштәре
Махсус бит / Письма // 3-08-2010, 18:11
Өләсәһе, ейәнсәренең һығылып-һығылып илауын ишетеп, нимә булғанын белгеһе килеп, һораша башлай, әммә ҡыҙ тиҙ генә асылырға уйламай. Ә өләсәйҙәрҙән берәй нәмәне йәшереп ҡалдырып буламы ни? Ейәнсәрен өгөтләй торғас, ул барыбер эштең нимәлә икәнен аңлай. Ҡыҙ йөрөгән егете менән асыуланышҡан. Ейәнсәре өләсәһе хәҙер уны тынысландырыр, нервыларын һаҡларға ҡушыр, тапҡанһың кем өсөн иларға, төкөр уға, ул һинең күҙ йәштәреңә тормай, онот, бөтәһе лә һинең алда әле, тиер тип көттө. Әммә өләсәһе, йылмайып:
– Һин былай бик мауығып китмә әле, ҡыҙым, ә иларға мөмкин, күңелең күпме теләй. Был күҙ йәштәре һинең мөхәббәтеңде нығытасаҡ ҡына, – тине.
Ҡыҙ йәшле күҙҙәре менән өләсәһенә һораулы ҡараш ташланы.
...
– Һин былай бик мауығып китмә әле, ҡыҙым, ә иларға мөмкин, күңелең күпме теләй. Был күҙ йәштәре һинең мөхәббәтеңде нығытасаҡ ҡына, – тине.
Ҡыҙ йәшле күҙҙәре менән өләсәһенә һораулы ҡараш ташланы.
...


text:
Башҡортостан делегацияһы ХХ Петербург халыҡ-ара иҡтисади форумында ҡатнашаФото: Башҡортостан Хөкүмәтенең матбуғат хеҙмәте
Башҡортостан делегацияһы ХХ Петербург халыҡ-ара иҡтисади форумында ҡатнаша
Башҡортостан делегацияһы ХХ Петербург халыҡ-ара иҡтисади форумында ҡатнашаФото: Башҡортостан Хөкүмәтенең матбуғат хеҙмәте
ӨФӨ, 2016 йыл, 17 июнь. /«Башинформ» мәғлүмәт агентлығы, Сергей Захаров/.
Башҡортостан Хөкүмәте Премьер-министры Рөстәм Мәрҙәнов етәкселегендәге республика делегацияһы ХХ Петербург халыҡ-ара иҡтисади форумында ҡатнаша.
«Петербург халыҡ-ара иҡтисади форумы — иҡтисад өлкәһендәге мөһим сара, ул илдең һәм уның төбәктәренең социаль-иҡтисади үҫешенә йомғаҡ яһай һәм йүнәлештәрен билдәләй. Беҙ ошо халыҡ-ара майҙансыҡты Башҡортостандың ҡыҙыҡлы инвестиция проекттары менән таныштырыу өсөн файҙаланабыҙ», — тип билдәләне Рөстәм Мәрҙәнов. Форумдың программаһында — ШОС һәм БРИКС илдәренең эшлекле форумдарын, «Эшлекле егерме» форумын, бер нисә конференция, семинарҙар һәм фекер алышыуҙар үткәреү.
Башҡортостан Премьер-министрының «Хейнекен берләштерелгән һыра ҡайнатыу заводы» яуаплылығы сикләнгән йәмғиәтенең генераль директоры Этьен Страйп менән осрашыуында республикала предприятиены үҫтереү мәсьәләләре тикшерелде.
Рөстәм Мәрҙәнов «Ростелеком» асыҡ акционерҙар йәмғиәтенең «Волга» ҙур төбәк филиалы директоры Дмитрий Проскура менән Башҡортостанда «Хәүефһеҙ төбәк» программаһын тормошҡа ашырыу тураһында һөйләште. «Ростелеком» компанияһы республика ҡаҙнаһына һалым түләүҙәрен арттырырға ниәтләй.
Форум барышында төбәктең иҡтисади үҫеш министры Сергей Новиковтың Business France халыҡ-ара агентлығы вәкилдәре менән осрашыуы булды. Башҡортостан менән Францияның нефть-химия етештереүе, агросәнәғәт комплексы һәм инфраструктура үҫеше өлкәһендә инвестиция хеҙмәттәшлеге мөмкинлектәре тикшерелде. Францияға республика ауыл хужалығы продукцияһын оҙатыуҙы ойоштороу мәсьәләләренә айырым иғтибар бүленде.


text:
Донъяны изгелек ҡотҡарыр
30 ноября 2013 йыл | ---
3 декабрь Халыҡ-ара инвалидтар көнө булараҡ билдәләнә. Шуға бәйле, Аҡкүл ауылында "Өмөт шишмәһе” Хәйриә фонды ойошторған мәрхәмәтле ҡатындарҙың береһе Л.Ф.ШАКИРОВА менән әңгәмә тәҡдим итәбеҙ.
Йорттоң йәне - әсәләрҙә, йорттоң даны – атайҙарҙа
30 ноября 2013 йыл | Хаттар
Һәр ғаилә - айырым бер дәүләт, тиҙәр. Был төшөнсә менән килешәм, сөнки бөтә ғаиләнең дә үҙ йолаһы, ғөрөф-ғәҙәттәре бар.
Һәр дәүләттең башлығы булған кеүек, беҙҙең ғаиләнең дә тотҡаһы бар, ул – барыбыҙға ла үрнәк атайым. Шуға ла үҙен хөрмәт итәбеҙ. Һәр саҡ ғәҙел һүҙе менән дөрөҫлөккә өйрәтә ул.
Һәр дәүләттең башлығы булған кеүек, беҙҙең ғаиләнең дә тотҡаһы бар, ул – барыбыҙға ла үрнәк атайым. Шуға ла үҙен хөрмәт итәбеҙ. Һәр саҡ ғәҙел һүҙе менән дөрөҫлөккә өйрәтә ул.
Остаз рухы йәнә осраштырҙы
30 ноября 2013 йыл | Спорт
Һәр аҙнаның ял көндәре ниндәй ҙә булһа спорт саралары менән үтә. Уҙған шәмбелә лә Красноусолда башҡорт гимназия-интернаты, 1-се мәктәп, Балалар-үҫмерҙәр спорт мәктәбе спорт залдарын шаулатып баскетбол ярышы, РФ халыҡ мәғарифы отличнигы Анатолий Семенович Чушкиндың яҡты иҫтәлегенә арналған 7-се район-ара турнир үтте.
Унда элекке физкультура уҡытыусыһы-ның ғаиләһе, ҡатыны Роза Вәли ҡыҙы, ҡыҙы Ирина, улы Дмитрий ҡатнашты.
Унда элекке физкультура уҡытыусыһы-ның ғаиләһе, ҡатыны Роза Вәли ҡыҙы, ҡыҙы Ирина, улы Дмитрий ҡатнашты.
Кластан тыш саралар
30 ноября 2013 йыл | ---
Бөгөнгө көн уҡытыусыһынан йәш быуында яңыса фекерләү, үҙ-ара мөнәсәбәттә, хеҙмәттә юғары мәҙәниәт, намыҫлылыҡ, тоғролоҡ, дуҫлыҡ, шәфҡәтлелек кеүек әхлаҡи сифаттар тәрбиәләүгә иғтибар биреү талап ителә.
Артылғанда ижад үрҙәрен...
30 ноября 2013 йыл | ---
Бурлы урта мәктәбенә Вәсимә Ибраһим ҡыҙы Өфө китапхана техникумын тамамлағас килде. Мәктәп китапханаһында эшләү менән бер рәттән татар теле һәм әҙәбиәте дәрестәрен алып барҙы. Тырыш, ныҡышмал, алдына ҙур маҡсаттар ҡуйып, шул маҡсаттарҙы тормошҡа ашырыу өсөн бер ниндәй ауырлыҡтар алдында ла ҡаушап ҡалмай торған Вәсимә Ибраһим ҡыҙы ситтән тороп Башҡорт дәүләт университетының татар теле һәм әҙәбиәте бүлегенә уҡырға инә.


text:
Башҡортостанда 450-нән ашыу ауыл хужалығы кооперативтары ойошторола — «Берләшмә» форумыФото: Олег Яровиков
Башҡортостанда 450-нән ашыу ауыл хужалығы кооперативтары ойошторола — «Берләшмә» форумы
Башҡортостанда 450-нән ашыу ауыл хужалығы кооперативтары ойошторола — «Берләшмә» форумыФото: Олег Яровиков
ӨФӨ, 2018 йыл, 25 апрель. /«Башинформ» мәғлүмәт агентлығы, Галина Бахшиева/.
2020 йылдың аҙағына Башҡортостанда 450-нән кәм булмаған ауыл хужалығы ҡулланыусылар кооперативтарын асыу күҙаллана, тип билдәләнеләр Өфөлә Рәсәйҙең Йәмәғәт палатаһы ойошторған «Берләшмә» форумында.
Форумдың ауыл биләмәләрен үҫтереүгә арналған секцияһында Башҡортостандың ауыл хужалығын консультациялау үҙәге директоры Ирек Сакаев хәбәр итеүенсә, әлеге мәлдә республикала 116 ауыл хужалығы ҡулланыусылар кооперативы теркәлгән. Шуларҙың 39-ы — былтыр, быйыл иһә 16.
Ошо 116 ауыл хужалығы ҡулланыусылар кооперативтарының 80 процентҡа яҡыны эшләй.
Ауыл хужалығы кооперацияһы системаһын үҫтереү буйынса планлы эш төбәктә кооперативтар һанының артыуына булышлыҡ итә. 2018 йылдың 30 мартында республика башлығы Рөстәм Хәмитовтың указы менән 2020 йылға тиклем Ауыл хужалығы ҡулланыусылар кооперативтарын үҫтереү концепцияһы раҫланды. Грант ярҙамы һәм килем килтереүсе проекттар өсөн йыл һайын 400 миллион һум самаһы аҡса бүлеү күҙаллана.
«Ауыл хужалығы ҡулланыусылар кооперативы — барлыҡ ағзаларға ла табышты арттырыу мөмкинлеге ул. — Миҫал өсөн, әгәр кооператив һөт йыйыу һәм уны беренсел эшкәртеү менән шөғөлләнһә лә, һәр ҡатнашыусының бер һыйырҙан алған табышы 80 меңдән 100 мең һумға тиклем артыуы мөмкин. Тағы ла бер тапҡыр әйтәм: был насармы ни?», — тип белдерҙе «Берләшмә» форумында республика хөкүмәте вице-премьеры, Башҡортостандың ауыл хужалығы министры Илшат Фәзрахманов.
«Берләшмә» форумы — сектор-ара хеҙмәттәшлекте үҫтереү һәм социаль проекттарҙы әҙерләү, уларҙы ғәмәлгә ашырыу сифатын арттырыу өсөн йәмғиәт, бизнес һәм власть араһында өс яҡлы диалог өсөн асыҡ эш майҙансығы.
Рәсәй Йәмәғәт палатаһы форумдарының маҡсаты — төбәктәрҙә гражданлыҡ йәмғиәте үҫешенең хәлен һәм социаль йүнәлешле тәжрибәләрҙе асыҡлау, булған проблемаларҙы һәм уларҙы хәл итеү юлдарын тикшереү, шулай уҡ уңышлы тәжрибәләрҙе таратыу.
http://www.bashinform.ru/news/1149818-v-bashkirii-sozdadut-ne-menee-450-selkhozpotrebkooperativov-forum-soobshchestvo/


text:
Башҡортостанда Йәштәр фәне көндәре үтәсәк
29 марттан 1 апрелгә тиклем Өфөлә Башҡортостанда Йәштәр фәне көндәре үтәсәк. Республика Хөкүмәте бойороғо менән вице-премьер Зөһрә Рәхмәтуллина рәйеслегендә ойоштороу комитеты составы раҫланды.
Дүрт көндөң һәр береһен айырым тематикаға арнарға планлаштырыла. Йәштәр фәне көндәре йәштәрҙең фәндәге көнүҙәк проблемаларына: фәнни һәм тикшеренеү эшмәкәрлегенә, йәштәрҙе инновация процесына йәлеп итеүгә, мәшғүллек һәм эшҡыуарлыҡҡа иғтибар бирәсәк.
Бынан тыш, Йәштәр фәне көндәре сиктәрендә мастер-кластар, фәнни-популяр лекциялар, республиканың юғары уҡыу йорттары конференциялары, экскурсиялар ойоштороласаҡ, тип хәбәр итә Башҡортостан Хөкүмәте матбуғат хеҙмәте.


text:
Азат Ҡотлоәхмәтов: «Ҡарт тирәктәрҙе ликвидациялау мәсьәләһе планға ярашлы хәл ителә»
Өфөнө ҡарт тирәктәр проблемаһы борсой, әммә ул планға ярашлы хәл ителә: ағастар йыл һайын ҡырҡыла, һәм был маҡсатҡа средстволар ҙа бүленә. Был хаҡта бөгөн «Ижтимағи электрон гәзит» (i-gazeta.com) сайтында үткән онлайн-конференцияла гәзит уҡыусыһы һорауына яуап итеп, БР тәбиғәттән файҙаланыу һәм экология министры Азат Ҡотлоәхмәтов белдерҙе.
Азат Ҡотлоәхмәтов билдәләүенсә, элегерәк ҡалалар һәм башҡа тораҡ пункттарҙы йәшелләндереү өсөн ҙур күләмдә тирәктәр ултыртылған, сөнки улар тиҙ үҫеү буйынса рекордсмендар. Уларҙы «ҡала үпкәһе» тип тә атағандар. Хәҙер, 40-50 йылдан һуң, уларҙың күбеһе авария хәлендә.
— Тирәктәрҙең үҙағасы ярайһы мурт булғанға күрә, төрлө сәбәптәр арҡаһында ҙур ботаҡтары һынып төшә, уларҙың юлдарға, автомобилдәргә, хатта кешеләр өҫтөнә төшкән осраҡтары ла булды, — тине министр.
Уның һүҙҙәренсә, быйыл Өфөлә 550 ҡарт тирәк бысылған. Уларҙы ҡырҡыу менән ҡаланың Коммуналь хужалыҡ идаралығы шөғөлләнә. Заявкалар йыйыуҙы ла улар алып бара.
— Ҡарт ағастарҙы ликвидациялауға аҡса етмәй, тип әйтмәҫ инем. Йыл һайын йөҙәрләгән ағас ҡырҡыла, әммә шуға ҡарамаҫтан проблема ҡала әле, — тип билдәләне Азат Ҡотлоәхмәтов.
Шуныһы ла бар, йәй башында бар ҡаланы баҫҡан аллергияға булышлыҡ итеүсе тирәк мамығы кеүек етди проблема ла ошо ағастарға бәйле. Ябай тирәктәрҙең альтернативаһы – уның пирамидаль төрҙәре. Өфө халҡы ла, урындағы властар ҙа йәшел, төҙөкләндерелгән ҡала статусын һаҡлап ҡалырға теләй.


text:
22 апрелдә республиканың бизнес-омбудсмены Рафаил Ғибәҙуллин граждандарҙы ҡабул итәсәк
22 апрелдә Башҡортостан Республикаһында Рәсәй Федерацияһы Президентының ҡабул итеү бүлмәһендә БР Эшҡыуарҙар хоҡуғы буйынса вәкил Рафаил Ғибәҙуллин эшҡыуарҙарҙың законлы хоҡуҡтарын һәм мәнфәғәттәрен яҡлау мәсьәләләре буйынса граждандарҙы ҡабул итәсәк.
Ҡабул итеү бүлмәһе киләһе адрес буйынса урынлашҡан: Өфө ҡалаһы, Цюрупа урамы, 100.
Тулыраҡ мәғлүмәтте 251-64-39 һәм 251-77-91 телефондары буйынса алырға була.
Башлана көндөҙгө сәғәт икелә.


text:
ЯР-БИШҠАҘАҠТА ЯҢЫ МӘСЕТ АСЫЛДЫ
25 августа Ишимбай районы Ярбишҡадаҡ ауылында яңы мәсет асыу тантанаһы утте
Был хәбәрҙе ишеткәс тә, тыуған ауылым булмаһа ла, икеләнмәй, был изге саранан ситтә ҡалаһы килмәй, барырға ҡарар иттем. Беҙ, хажға бергә барған әхирәттәр, ошондай шатлыҡлы сараларҙа осрашып, ҡатнашырға тырышабыҙ. Дини кешеләр йыйылған ерҙә татыулыҡ,тыныслыҡ, эскерһеҙлек атмосфераһы күңелгә рәхәт бирә.
Был ауыл миңә үҙем белгән ике ваҡиға менән билдәле.
Беренсеһе, тормош иптәшемдең Мәскәүҙә бергә уҡыған курсташы-дуҫы Рамазан бында тыуып үҫкән. Атаһы Зариф бабай иҫән саҡта килеп йөренек, үҙе лә беҙгә юл төшкәндә керә ине. Шул арала ла беҙгә нисек булһа ла дин тураһында һөйләргә тырыша ине. Зариф бабай ҙур ғилемле күренекле имам булған. Иҫемдә, етмешенсе йылдарҙың башы, ул миңә нисек хажға барып ҡайтҡанын һөйләп, һүрәттәрен күрһәткән ине. Ул ваҡытта ныҡлап ҡыҙыҡһынмағанмын, күп һүҙҙәре исҫтән сыҡҡан. Шулай ҙа хажға үҙем ойоштороусылар ярҙамында самолет менән, ә Зариф бабайҙың үҙ алдына йәйәү тигәндәй, ниндәй транспорт тура килә, шуға ултырып, барып ҡайтҡаны иҫкә төшөп, ғәжәпләнәм. Улай барыр өсөн телде лә белгәндер… Зариф бабай беҙгә үҙе яҙған шиғырҙарҙы ла уҡып күрһәткәне иҫемдә. Улар ҡалын ғына ике дәфтәр ине, матур коллиграфия менән ҡулдан яҙылған. Шуныһы ғәжәп, быға саҡлы уның балалары, уларҙың балалары аталары, олоталарының исемен күтәрмәгәндәр. Бына нисек, Ярбишҡадаҡта элек дин ғалиме булған, халыҡ та динле булғандыр… Әле мәсет асыуға килгән кешеләрҙең күбеһе ситтән килгән (хажиҙәр, бөтә Ишимбай районы ауылдарының имам –хатиптары һәм башҡа ҡунаҡтар), ауыл халҡының һаны әҙ. Был ауыл өсөн әһәмиәтле сараға ла дәррәү килмәгәндәр (намазға егерме кеше йөрөй,ти). Хәҙерге имам Рауил хәҙрәткә бында дин таратыу буйынса ла, мәсет тирәһендә планлаштырылған ҡалған обьекттарҙы төҙөп бөтөргә лә, күп көс кәрәк. Аллаһ тәғәлә ярҙам бирһен уға.
Икенсеһе, Яр-Бишҡаҙаҡта ғәжәйеп динле күп һанлы ғаилә менән танышмын. Ул-Хафизовтар. Ғаиләнән алты кеше(!) хаж ҡылған. Быйыл Рамаҙанда, ниндәй эҫе көндәр булыуына ҡарамаҫтан, ололар менән бер рәттән дүрт бала ураҙа тотҡан. Бары ла ғаилә башлыҡтары Гөлшат хажия һәм Әнур хажиҙың аҡыллы кәңәштәрен тотоп йәшәйҙәр. Улдары Ильшат хәзрәт күптән түгел Ишимбай районына имам-мөхтәсиб итеп тәғәйенләс, ең һыҙғанып эш башланы. Бына бөгөн дә сараны ойошторырға ярҙам итеп, бер ыңғайҙан барса имамдарҙы ла йыйған.
Мәсетте асырға Башҡортостан мөфтие Нурмөхәмәт хәҙрәт килде. Мин бөгөн уның бында алып барған эшенә ҡарап һоҡланып бөтә алманым. Ул шундай етди, йәштәр кеүек, йүгерөп йөрөп, ойошторыу эштәрен башҡарҙы, урамдағы эскәмиәләрҙе, өҫтәлдәрҙе ҡабаттан уңайлы итеп үҙе урынлаштырҙы. Бик мәғнәле, образлы телмәр менән сығыш яһаны. Ауылдарҙың күбеһендә йәштәр эшләй. Уларҙың белемдәрен дөрөҫләү, юлға һалыу өсөн был ике дин әһелдәре – Нурмөхәммәт хәҙрәт һәм Ильшат хәҙрәт – имам-хатиптарҙы йыйғандары күҙгә күренә. Өйлә намаҙы ваҡтында ла Нурмөхәммәт хәҙрәт башта ирҙәргә Хәнәфи мәҙһәбе буйынса намаҙҙағы ғәмәлдәрҙе нисек дөрөҫ башҡарырға үҙе ҡылып күрһәтте, хөтбәне лә хаталарҙы төҙәтеү тураһында тотто. Кеше таралғас та улар һөйләшеүҙе дауам итергә ҡалдылар.
Мәсет асыу тантанаһын Петровский имам-хатибы Ильнур хәҙрәттең Ҡөрьән сүрәләре уҡыуы менән асып ебәрҙеләр. Унан һуң мәғәнәле телмәрҙәр менән күп кеше сығыш яһаны. Ул- мөфти Нурмөхәммәт хәзрәт, Ишимбай ҡалаһы администрацияһынан Рәмил Абдуллин, ауыл имамдары, администрация етәкселәре, Ишимбайның һуғыш ветераны хөрмәтле Сәрүәретдин хәзрәт һәм башҡалар. Улар мәсеткә бүләктәр тапшырҙылар. Нурмөхәммәт хәҙрәт ауыл имамы Рауил Аетбаевҡа һәм Гүзәл Шагиеваға (зам.главы администрации) диндә эшмәкәрлектәре өсөн “Рәхмәт хаты” тапшырҙы. Ильшат хәҙрәттең сығышынан күңелдә ҡалған Аллаһтың хикмәттәре тураһында өҙөктәрен китермәй булмай. “Мәсет — Аллаһ йорто- саҡырһа, килегеҙ, доньяла ла әхирәттә лә бәрәкәткә ирешерһеҙ. Мәсет манараһын күтәргән көн ямғыр яуҙы. Һеҙ уны көтә инегеҙме?”,”Аҙнай ауылында ике мәртәбә торнадо булды, беренсеһе күп ихаталарҙы емергәндә, мәсеттең айын ғына ҡыйшайтты, ә икенсеһендә-шул ҡыйшайған айҙы төҙәтте. Был Аллаһтың хикмәте, халыҡты иҫкәртә”.
Аҙаҡ мәхәллә ағзалары әҙерләгән аш-һыу менән һыйланылар. Ильшат хәзрәт салған ҡорбан итенән плов та әҙерләгәндәр.
Мәсет сағыштырмаса тиҙ төҙөлгән-ике йылда. Ләкин алдан ер бүлеү тураһында ваҡыттар сарыф булған. Ҡалған ҡорамаларҙы ла ауыл халҡы ярҙамы менән эште әүҙәм тәмамларға яҙһын. Кем генә сығыш яһамаһын, бары ла халыҡтың дингә күпләп тартылыуын,ауыл иман нуры менән тулыуын теләне.


text:
29 март
29 март — григориан стиле буйынса йылдың 88-се (кәбисә йылында 89-сы) көнө. Йыл аҙағына тиклем 277 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
- Рәсәй — Юридик хеҙмәт белгестәре көнө.
Тарихи ваҡиғалар[үҙгәртергә | вики-тексты үҙгәртергә]
- 1911 — Санкт-Петербургта Рәсәй империяһының Олимпия комитеты ойоштороа.
- 1940 — СССР-ҙа Хәрби-Һауа академияһы ойошторола. 1968 йылдан ул Юрий Гагарин исемен йөрөтә.
- 1974 — АҠШ-тың «Mariner 10» космик корабы Меркурий планетаһын фотоға төшөрә.
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Насыров Зәки Ильяс улы (29.03.1956), дәүләт һәм хужалыҡ эшмәкәре, иҡтисад фәндәре кандидаты (2011), Башҡортостан Республикаһының атҡаҙанған төҙөүсеһе (2006).
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Йәнекәев Заршат Дәүләтша улы (29.03.1932—28.06.2011), хоҡуҡ белгесе, 1994-2011 йылдарҙа Башҡорт дәүләт университеты Хоҡуҡ институтының кафедра мөдире, профессор (1992), юридик фәндәр докторы (1992), Рәсәй Федерацияһының (2000) һәм Башҡорт АССР-ының (1981) атҡаҙанған юрисы, Башҡортостан Республикаһының атҡаҙанған фән эшмәкәре (2007), Рәсәй Федерацияһының почётлы юғары һөнәри белем биреү хеҙмәткәре (1997).
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Байтирәков Ғабдуллатиф Хәбибулла улы (29.03.1873—23.04.1951), Өфө губернаһынан Рәсәй империяһының IV саҡырылыш Дәүләт думаһы депутаты (1912—17). 1904—1905 йылдарҙағы рус‑япон һуғышында ҡатнашыусы. Сәйәси золом ҡорбаны.
- Яковлев Алексей Александрович (29.03.1923—5.04.1990), Бөйөк Ватан һуғышында ҡатнашҡан хәрби осоусы, капитан. 4-се Украина фронтының штурм авиацияһы полкының эскадрилья командиры урынбаҫары. Советтар Союзы Геройы (1946).
- Танһыҡҡужина Маһинур Әмир ҡыҙы (29.03.1948), малсы, 1962—2003 йылдарҙа Баймаҡ районы «Таналыҡ» колхозы (һуңыраҡ кооперативы) һауынсыһы һәм быҙау ҡараусыһы. Башҡортостандың атҡаҙанған ауыл хужалығы хеҙмәткәре.
4 һәм 9 һанына тамамланған йылдарҙа тыуғандар[үҙгәртергә | вики-тексты үҙгәртергә]
Дөйөм исемлек[үҙгәртергә | вики-тексты үҙгәртергә]
Был көндө вафат булғандар[үҙгәртергә | вики-тексты үҙгәртергә]
- 1988 — Закиров Әхмәт Закир улы, Бөйөк Ватан һуғышында ҡатнашҡан яугир, взвод командиры, гвардия лейтенанты. Советтар Союзы Геройы (1944).


text:
Сәләм барлыҡ,
Бары һезгә яһарға тиҙ тураһында рецензия функция, улар киләһе йылға планлаштырылған:
- Бэкэнд мөхәррире строковый – был функция булып тураһында 80% хәҙер бөтөрөү, был күрергә мөмкинлек бирә юлдар, установлено мәғлүмәттәр базаһына үтергә һәм бер ни тиклем теге ғәмәлдәр. Әйберләр, улар быйыл бик ауыр кеүек удаление тотош бер тәржемә тәржемәсе буласаҡ остатки. Был функция көтөлә т сығарыу бер нисә аҙна дауамында.
- Ярҙам виджет был загрузок каталог – пользовательский виджет языусылар зарлана (һәм был дөрөҫ тә) тураһында хәбәр алмаштырыу көс перестраховки виджеты. Төп идея буласаҡ түлән ғибәрәт булырға шул булһын өсөн, рөхсәт итергә, ҡайһы бер файлдар унда калырға һәм булдырмаһа был тертеп. Был мөмкин, шулай уҡ тоторға мөмкинлек скачивай виджет каталог, ул мөмкинлек бирергә артыҡ ҙур һайлап алыу мөмкинлеге виджет башҡа раздувание Күләме плагин.
- Фронтенд юл мөхәррир – был тулырак некоторой интерфейс, юл битендә, был әлегә ваҡыт “режимында WYSIWYG” мөмкинлек бирәсәк ҡайһы бер яҡшыраҡ документ әйләнеше, дөйөм алғанда, асаем редактирования Мета юл һәм башҡа юл сираты, шул билдәләгән везение, Аякс тәржемәләр, шулай уҡ, ҡарарға була өсөн редактирования һуң алмаштырыу. Был биләйәсәк бер нисә ай өсөн килергә.
- Система ярҙам итеү исчислении – был мөһим функция автомат рәүештә күсерергә һанынан сығып, Европа системаһы исчислении инглиз теле һәм системаларын теле һинди (ә бәлки, киреһенсә). Түгел күрһәтмәләренә тәнҡит менән караны мөһим функция, тик күңелгә ятышлы функцияһы яҡын арала өсөн парсы һеҙҙең менән иңгә-иң терәп.
- Меню WP интеграцияһы – бик археологтарының был ысынлыкта, килеп мөмкин сығарға, мөмкин түгел.
Теләсә ниндәй тәҡдим һәм идеялар буласаҡ түбәнерәк приветствовать, әгәр улар мәғәнәһе бар, беҙ добавил етәксе һ. б. уларҙы эш планы. Әгәр һеҙ ысынлап та ла телисез алға этәрергә функцияһы ала спорт клонлаштырыу, святитель етәксе һ. б. аша менән формаһын.
Якынлашып килеүсе Яңы йыл менән!


text:
Башҡорт дәүләт педагогия университетында Берҙәм һәм Төп дәүләт имтиханы буйынса консультациялар ойошторола
ӨФӨ, 2015 йыл, 13 ғинуар. /«Башинформ» мәғлүмәт агентлығы, Гөлфиә Акулова/.
М.Аҡмулла исемендәге Башҡорт дәүләт педагогия университетының филологик белем биреү һәм мәҙәниәт-ара коммуникациялар институты ҡарамағындағы рус теле һәм әҙәбиәте буйынса дәүләт йомғаҡлау аттестацияһына әҙерлек үҙәге ошо предметтар буйынса әҙерлек кимәлен асыҡлау маҡсатында Өфөнөң белем биреү учреждениеларының 9-11 класс уҡыусылары өсөн тест буйынса һынау уҙғара.
Был иһә уҡыусыларға сығарылыш имтихандарын уңышлы тапшырыу өсөн мөмкинлектәрен баһаларға, тәжрибәле эксперттарҙан шәхси консультациялар алырға, Берҙәм һәм Төп дәүләт имтиханына әҙерлектең ҡулайлы формаһын һайларға ярҙам итәсәк, тип хәбәр иттеләр вуздың матбуғат хеҙмәтенән. Тест буйынса һынауҙы һәм уның һөҙөмтәләрен анализлауҙы филология фәндәре кандидаттары һәм докторҙары, дәүләт йомғаҡлау аттестацияһы эксперттары тормошҡа ашыра.
Тест буйынса һынау 17 ғинуарҙа көндөҙгө сәғәт 3-тә БДПУ-ның 3-сө корпусының 231-сө һәм 409-сы аудиторияларында ойошторола: Октябрь революцияһы урамы, 3а. 273-38-81, 8-960-384-48-59 телефондары йәки kafedralit@gmail.com электрон почтаһы буйынса яҙылырға була.
Иҫегеҙгә төшөрәбеҙ, Рәсәй Президенты Владимир Путин юғары уҡыу йорттарына инеү өсөн кәрәк булған Берҙәм дәүләт имтиханының минималь балдарын арттырырға ҡушты. Хәҙер рус теле буйынса минималь сик — 36, әҙәбиәттән 32 балл тәшкил итә.


text:
- Подробности
- Просмотров: 251
МАРГАНЕЦ МӘҒДӘНДӘРЕ, сәнәғәт өсөн металл сығарыуға яраҡлы миҡдарҙа һәм берләшмәләрҙә марганец булған тәбиғи минераль ҡатламдар. Ултырма, вулканоген‑ултырма һәм гиперген (окисланыу зоналарында) генезислы була. Төп мәғдән минералдары: пиролюзит, браунит, гаусманит, манганит, вернадит, псиломелан, родонит, родохрозит, манганокальцит. Зарарлы ҡушылмалары: көкөрт һәм фосфор, ш. уҡ шлакка әйләнеүсе компоненттары — кремнезём, глинозём һ.б. Минераль һәм химик составы б‑са оксидлы (браунит‑гаусманитлы, псиломелан‑пиролюзитлы, кварц‑пиролюзитлы, вернадитлы), карбонатлы (карбонаттың үҙе, карбонат‑силикатлы, марганецлы эзбизташтар), силикатлы һәм ҡатнаш М.м. айырыла. Иң кәрәклеләре — оксид мәғдәндәре. М.м. — РФ‑та ҡырҡа дефицит сеймал. Ҡара металлургияла, химия сәнәғәтендә ҡулланыла. Көньяҡ Уралдың көнбайыш битләүендә М.м. ятҡылыҡтары Ейәнсура—Күгәрсен (Ейәнсура, Шығырыш) һәм Оло Теләк марганец мәғдәндәре р‑ндарына инә. Байтаҡ запастары һәм марганецтың табылыуы күҙалланған ресурстары булған Иглин р‑нындағы Оло Теләк мәғдән узелы (флюс сифатында ҡулланыуға яраҡлы марганецлы эзбизташтар) ҙур ҡыҙыҡһыныу тыуҙыра. Магнитогорск мегасинклинорийының көнбайыш битләүенә гиперген сығышлы Ҡорама, Ураҙ, Ташҡаҙған һ.б. (Учалы р‑ны); Күсем, Ниязғол һ.б. (Әбйәлил р‑ны); Иҫән, Күлтабан, Төньяҡ һәм Көньяҡ Фәйзулла һ.б. (Баймаҡ р‑ны) М.м. ятҡылыҡтары тура килә. Мәғдәндәре ярлы (марганец миҡдары яҡынса 20%), 19 б. аҙ. һәм 20 б. 1‑се ярт. үҙләштерелә. Йылайыр синклинорийында Йылайыр сығанағы билдәле. Шулай уҡ ҡара: Күсем руднигы.
П.Г.Бердников
Тәрж. Э.М.Юлбарисов


text:
Баш ҡалала профсоюздар пленумы үтте
Өфөлә Башҡортостан Республикаһы Профсоюздар федерацияһы Советының III пленумы үтте. Унда территориаль һәм түбәнге профсоюз ойошмалары рәйестәре, республика министрлыҡ һәм ведомстволары вәкилдәре ҡатнашты, тип хәбәр иттеләр «Башинформ» агентлығына Башҡортостан Республикаһы Профсоюздар федерацияһының матбуғат үҙәгенән. Пленумда шулай уҡ Мәскәүҙән дә ҡунаҡтар булды. Улар – Рәсәй Бойондороҡһоҙ профсоюздар федерацияһының Ойоштороу эштәре департаменты етәксеһе урынбаҫары Татьяна Пашко һәм «Солидарность» гәзитенең баш мөхәррире урынбаҫары Наталья Кочемина.
Профсоюздар эшмәкәрлегенең һөҙөмтәлелеген арттырыу пленумдың төп темаһы булып торҙо. Сарала, атап әйткәндә, берҙәм белем биреү стандарттарының булмауы, түбәнге ойошмалар кимәлендә профсоюз кадрҙарын уҡытыуҙың түбән һөҙөмтәлелеге тикшерелде.
Пленумда ҡатнашыусылар профсоюз хеҙмәткәрҙәре һәм активистары өсөн профессиональ йәһәттән үҫеү өсөн шарттар булдырыу; ситтән тороп уҡыуҙы үҫтереү; бөтә йүнәлештәрҙә лә мәғлүмәти эшмәкәрлекте көсәйтеү; инновацион белем биреү институттарын асыу кәрәклеген билдәләне. Профсоюздарҙың үҙәк комитеттарын берләштереү мәсьәләһе лә киҫкен торҙо.
Пленумда йәш быуынға белем биреү мәсьәләһе лә айырым ҡаралды. Йәштәрҙе әүҙем профсоюз эшмәкәрлегенә йәлеп итеү маҡсатында уҡытыу тренингтары, түңәрәк өҫтәлдәр,оҫталыҡ дәрестәре ойошторола.
— Әммә үрҙән тәҡдим ителгән инициатива ғына етмәй, — тип иҫәпләй Татьяна Пашко. – Йәштәр үҙҙәре белемдәрен камиллаштырырға, әүҙемлек күрһәтергә тейеш. Барыһы ла уларҙың тормошта кәрәк булған яңы нәмәләр тураһында белеү теләгенән тора.
Пленумда шулай уҡ Рәсәйҙең закондар сығарыу һәм башҡарма власть органдарына илдәге йәшәү минимумының көн талаптарына тап килмәүе тураһындағы ғариза ебәрергә ҡарар ителде. Профсоюздар иҫәпләүенсә, ҡулланыусылар кәрзинен һәм йәшәү минимумын Рәсәй социаль-хеҙмәт мөнәсәбәттәрен көйләү буйынса өс яҡлы комиссия ҡатнашлығында ҡайтанан билдәләү зарур. Был эштә Рәсәй Федерацияһы субъекттарының да фекере иҫәпкә алынырға тейеш.


text:
Фото:
Башҡортостан Хөкүмәте һәм Ҡырым Республикаһының Министрҙар Советы араһында хеҙмәттәшлек тураһында килешеүгә ҡул ҡуйылды
Фото:
23 апрелдә Симферополдә Башҡортостан Хөкүмәте һәм Ҡырым Республикаһының Министрҙар Советы араһында сауҙа-иҡтисад, фәнни-техник, социаль һәм мәҙәни хеҙмәттәшлек тураһында килешеүгә ҡул ҡуйылды.
Документты ҡул тамғалары менән Башҡортостан Президенты Рөстәм Хәмитов һәм Ҡырым Республикаһы башлығы вазифаһын ваҡытлыса башҡарыусы, Министрҙар Советы Рәйесе Сергей Аксёнов беркеттеләр.
Килешеүгә ярашлы Башҡортостан һәм Ҡырым араһында эш һәм мәҙәни бәйләнештәрҙе нығытыуҙың төп формалары билдәләнде. Был профилле йүнәлештәр буйынса килешеүҙәр төҙөү, делегациялар менән алмашыу, ойоштороу һәм йәмәғәт структураларын булдырыу: комиссиялар, эшсе төркөмдәр, эксперт советтары.
Шулай уҡ БР Сауҙа-сәнәғәт палатаһы һәм Ҡырым Сауҙа-сәнәғәт палатаһы араһында хеҙмәттәшлек тураһында Килешеүгә ҡул ҡуйылған.
Рөстәм Хәмитов, республика Ҡырым менән бәйләнештәрҙе яйға һалыу буйынса эшкә «абсолют системалы» тотондо, тип билдәләне. Ҡырымда республиканың вәкиллеге ойошторолдо, Өфөлә штабтар эшләй. Был эшкә БР Хөкүмәте Премьер-министрының беренсе урынбаҫары Рәүеф Ноғоманов яуаплы.
Иң мөһиме райондың яңы иҡтисади базаһы барлыҡҡа килеүен теләйбеҙ. Инвестициялар килһен, иҡтисад аяҡҡа баҫһын, ауыл хужалығы эшләһен өсөн. Был йүнәлештә оҙаҡ, һөҙөмтәле, бергәләп эшләргә күҙаллайбыҙ. Башҡортостан Республикаһында был хәлде февраль-мартта ҙур энтузиазм менән ҡабул иттеләр. Беҙҙә кешеләр митингҡа сыҡты, хупланы, телеграммалар булды, Ҡырымға ярҙам фонды ойошторолдо, унда байтаҡ аҡса йыйылған. Ҡайҙа Башҡортостан, унда һәр ваҡыт яҡшы, ышаныслы, системалы, ҡеүәтле эш буласаҡ. Ҡырым һәм Белогорск районы халҡы, ысын дуҫтар һәр саҡта һәм һәр нәмәлә ярҙам итеүен һиҙһен өсөн, бөтә мөмкинлектәребеҙҙе һәм хатта мөмкинлектәребеҙҙән тыш көсөбөҙҙө лә йәлеп итәсәкбеҙ, — тип һыҙыҡ өҫтөнә алды республика башлығы. Өфөлә яңыраҡ «Газпром» асыҡ акционерҙар йәмғиәте идараһы рәйесе Алексей Миллер менән осрашыу барышында Белогорск районына газ үткәреү һәм республиканың газофикациялау менән шөғөлләнеүе тураһында килешеү ирешелгән, тип билдәләне. Ә Белогорск районы башлығы Константин Луговик менән дөйөм, яҡшы, ҙур һабантуй үткәрергә килешелгән. «Быны ла эшләйәсәкбеҙ, ойошторасаҡбыҙ. Мотлаҡ рәүештә беҙҙең музыканттар, артистар, йырсылар киләсәк». Республика шулай уҡ «Өфө — Симферополь» рейсын асырға планлаштыра.
Сергей Аксёнов Башҡортостанға Ҡырымда алып барған эше, Белогорск районына ярҙам иткәне өсөн рәхмәт әйтте.
— Ысынында, беҙ бөгөн беренсе тапҡыр осрашабыҙ, әммә хәҙер уҡ изге эштәр бар. Ҡырымдар бының өсөн бик рәхмәтле. Был һис икеләнеүһеҙ. Рәсәй Федерацияһының бөтә субъекттарына күсеү осоронда ярҙам иткәндәре өсөн рәхмәтлебеҙ. Ярҙамығыҙҙы хөрмәт итәбеҙ һәм бер ҡасан да онотмаясаҡбыҙ, — тине Сергей Аксенов. Ҡырым халҡы Башҡортостан Республикаһы вәкилдәрен Ҡырымда күрергә һәр саҡ шат булыуҙарын билдәләне ул.
— Беҙ бөтә уртаҡ проекттарҙы тормошҡа ашырыуҙа булышлыҡ итергә әҙер. Һеҙҙә яҡшы булғанды ҡабул итергә һәм үҙебеҙҙеке менән уртаҡлашырға әҙербеҙ. Был процесс беҙҙең Рәсәй Федерацияһы субъекттарына, граждандарыбыҙға файҙаға булыр тип ышанам. Хеҙмәттәшлегебеҙ яҡын ваҡыт эсендә уңыштар бирер тип ышанам. Беҙҙең район дәүләт хакимиәте һорауҙарына һеҙҙең яуап биреү тиҙлеге, һеҙҙең бик конструктив ниәтләнеүегеҙҙе күрһәтә. Шуның өсөн беҙ тағы ла бер тапҡыр баш эйәбеҙ, — тип һыҙыҡ өҫтөнә алды Ҡырым Республикаһы башлығы вазифаһын ваҡытлыса башҡарыусы.


text:
«Башҡортостан» киностудияһында республиканың халыҡ шағиры хаҡында фильм төшөрөү тамамланды
ӨФӨ, 2015 йыл, 22 сентябрь. /«Башинформ» мәғлүмәт агентлығы, Ләйлә Аралбаева/.
«Башҡортостан» киностудияһында «Яҙмыш менән әңгәмә» исемле документаль фильм төшөрөү тамамланды. Фильм Башҡортостандың халыҡ шағиры Рауил Бикбаевтың тормошона һәм ижадына арналған. Сценарий авторы — Сәлимә Батисова, режиссеры — Радик Килмәмәтов.
Кинотаҫма Ырымбур өлкәһенең Ҡунаҡбай, Ғәбдрәфиҡ ауылдарында, Аҡбулаҡ ҡасабаһында, Башҡортостандың Көйөргәҙе районында һәм Өфөлә төшөрөлгән.
Рауил Бикбаев тураһында уның яҡындары – бер туған апайҙары, ауылдаштары, класташтары, тәүге уҡытыусыһы, ғаиләһе һөйләй. Фильмдың авторҙары билдәле шәхестең тормошон, бигерәк тә бала сағын һәм йәшлеген яңыса асырға тырышҡан. Кинотаҫма уның тәүге уңыштары, атайһыҙ үҫкән һуғыштан һуңғы йылдар, бәләкәй малайҙа туған телгә һәм әҙәбиәткә һөйөү тәрбиәләгән кешеләр, буласаҡ шағирҙың шәхес булып үҫешеүе хаҡында бәйән итә.
Хәҙерге ваҡытта фильмды монтажлау бара. Документаль фильм ошо йылдың аҙағына әҙер буласаҡ тип күҙаллана.


text:
Өфөлә «Йәшлек» гәзите ойошторған акцияның баннерҙары ҡуйылды Фото: Журналистар союзы
Өфөлә «Йәшлек» гәзите ойошторған акцияның баннерҙары ҡуйылды
Өфөлә «Йәшлек» гәзите ойошторған акцияның баннерҙары ҡуйылды Фото: Журналистар союзы
ӨФӨ, 2016 йыл, 3 март. /«Башинформ» мәғлүмәт агентлығы, Ләйлә Аралбаева/.
Өфө урамдарында «Йәшлек» республика гәзите ойошторған акция тураһында мәғлүмәт таҡталары ҡуйылған. Редакция икенсе тапҡыр Булат Солтангәрәевтың иҫтәлегенә арналған иншалар конкурсын үткәрә.
Республика Журналистар союзынан хәбәр итеүҙәренсә, баннерҙар Октябрҙең 50 йыллығы, Менделеев урамдарында, Пархоменко — Галле урамдары киҫелешендә, Өфө — Аэропорт трассаһында, Октябрь проспектында урынлашҡан. Унда яҙылған #Йашлек_газите_янылыктары, #БулатСултангареев («Бәйләнештә») һүҙҙәре буйынса конкурс хаҡында тулыраҡ мәғлүмәт алырға мөмкин.
Йыл һайын «Йәшлек» республика гәзите Булат Солтангәрәев исемендәге уҡыусылар һәм йәштәр конкурсын ойоштора. Уның маҡсаты — йәштәрҙе илһөйәрлек рухында тәрбиәләү, шәхесте төрлө яҡлап үҫтереү, шулай уҡ ижади кешеләрҙе асыҡлау һәм уларға ярҙам күрһәтеү. 2014-2015 уҡыу йылында конкурста 100-ҙән ашыу 10-11 класс уҡыусыһы ҡатнашты. Улар йәштәрҙең мөһим проблемаларын һәм уларҙы хәл итеү юлдарын сағылдырған мәҡәләләр тәҡдим итте. Конкурсанттар жюри ағзаларын ҡыҙыҡлы фекерҙәре, яңы идеялары, Булат Солтангәрәевҡа арналған шиғырҙары менән таң ҡалдырҙы. Эштәрҙә уның изге эштәрен һәм идеяларын дауам итеү теләге сағыла.
Булат Солтангәрәев Өфө ҡалаһындағы 3-сө гимназияла уҡый ине. Аҡыллы, алдынғы ҡарашлы, итәғәтле, белемле, илһөйәр рухлы, төрлө кимәлдәге фәнни-ғәмәли конференцияларҙа ҡатнашҡан, олимпиадаларҙа еңелеү белмәгән егет 2011 йылда 17 йәшендә фажиғәле һәләк булды.


text:
- Подробности
- Просмотров: 624
ҠУЯН ҺЫМАҠТАР (Lagomorpha), имеҙеүселәр отряды. 4 ғаиләһе, 65 төрө билдәле. БР‑ҙа 2 ғаиләгә (ҡуяндар һәм бесәнсе ҡомаҡтар) ҡараған 3 төрө бар. Кәүҙәһе тар, оҙонса, ян- яҡтарынан бер аҙ ҡыҫылған, оҙонлоғо 28‑ҙән алып (бесәнсе ҡомаҡ) 70 см тиклем (үрғуян), ауырлығы 100 г алып 5 кг тиклем. Йөнөнөң төҫө һоро, көрәнһыу һары, көрән, ҡара-көрән; ҡыш көнө асығыраҡ (үрғуян, бесәнсе ҡомаҡ) йәки аҡ (аҡ ҡуян) төҫтә. Ҡуяндарҙың ҡолағы ҙур, оҙон (ҡолаҡ осо йыл әйләнәһенә ҡара төҫтә), бесәнсе ҡомаҡтыҡы — ҡыҫҡа, йомро. Ирене ҡалын, тәрән йырылған, хәрәкәтсән; мыйығы оҙон. Һөйәкле аңҡауы тар пластинка рәүешендә. Өҫкө яңағында 2 рәт булып 2 пар ҡырҡҡыс тештәре урынлашҡан; алғылары эрерәк, даими рәүештә үҫәләр. Ҡаҙыҡ тештәре юҡ; ҡырҡҡыс һәм аҙау тештәре араһында ҙур ара — диастема — бар. Алғы аяғы — биш, артҡылары дүрт бармаҡлы (ҡуяндарҙыҡы алғыларына ҡарағанда күпкә оҙонораҡ), тырнаҡтары үҫешкән; тәпәйе өҫ һәм аҫ яҡтан ҡуйы йөн м‑н ҡапланған. Ҡойроғо ҡыҫҡа. Ашҡаҙаны ике бүлектән тора. Аутокопрофагия (экскременттарын ашау) хас, был ҡаты үҫемлек аҙығын тулыраҡ үҙләштерергә мөмкинлек бирә. Полигам. Енси яҡтан 1 йылда өлгөрә. Ҡуян — йылына 3—4 тапҡыр 2—8 (ҡайһы берҙә 15‑кә тиклем) күҙе күргән, йөн м‑н ҡапланған бала; бесәнсе ҡо‑ маҡ йылына 2 тапҡыр 2—7 һуҡыр, яланғас бала тыуҙыра. 9 йылға тиклем йәшәй. Йәйен үлән, ҡышын ҡу‑ яндар — ағас ботағы һәм ҡайыры, бесәнсе ҡомаҡ үҙе алдан бәләкәй кәбәндәр итеп өйөп әҙерләгән үҫемлек м‑н туҡлана. Аҡ ҡуян — урманды, ҡыуаҡлыҡты, дала һыҙаһын, үрғуян йырғыланған рельефлы урындарҙы төйәк итә. Йәшенеү урындарын ағас, ҡыуаҡ аҫтында, үлән араһында яһайҙар; ҡышын ҡар аҫтында эшләүҙәре мөмкин (үрғуян — 2 м тиклем тәрәнлектә). Бесәнсе ҡомаҡ ҡыуаҡлығы булған ташлы далала тереклек итә; өңдә йәшәй, ҡар аҫтында 40 м тиклем оҙонлоҡтағы юлдар һала. Ҡуян респ. бөтә терр‑яһында таралған, бесәнсе ҡомаҡ һирәкләп Башҡортостандың Урал аръяғының һәм Башҡортостан (Көньяҡ) Уралының көньяғында осрай. Һунар объекты булып торалар. Ҡуян баҡсаларға һәм ултыртылған урман һыҙаттарына зыян килтерә, кеше һәм хайуандарҙың туляремия, токсоплазмоз һ.б. инфекцион ауырыуҙары тыуҙырғыстарын таратыусы булырға мөмкин. Бесәнсе ҡомаҡ БР‑ҙың Ҡыҙыл китабына индерелгән.
И.П.Дьяченко
Тәрж. Г.А.Миһранова


text:
Волгоградтағы теракттарҙа фажиғәгә тарыусыларҙың туғандарына ярҙам итеү өсөн иҫәп асылған
Волгоград өлкәһендә 29 һәм 30 декабрҙә теракттар һөҙөмтәһендә һәләк булғандарҙың һәм зыян күргәндәрҙең туғандарына ярҙам итеү өсөн иҫәп асылған, тип хәбәр итә ИТАР-ТАСС. SMS йәки банк аша күсереп ярҙам итеп була. Аҡса кереме һәм сығымы тураһында отчеттар Волгоград өлкәһенең Халыҡҡа социаль ярҙам хәйриә фонды сайтында урынлаштырыласаҡ.
Теракт ҡорбандарына ярҙам итеү өсөн 7878 һандарына «ВОЛГОГРАД» һүҙе менән SMS ебәрергә була. Бер хәбәрҙең хаҡы – 50 һум. SMS иҫәбе сикләнмәгән. Билдәләп үтеүҙәренсә, хеҙмәтләндереү бөтә Рәсәй буйынса «Билайн», «МТС», «МегаФон» һәм «Ростелеком» кәрәҙле селтәр абонеттары өсөн асыҡ.
Иғәнәләрҙе шулай уҡ түбәндәге реквизиттар буйынса Рәсәй Һаҡлыҡ банкының төрлө бүлексәләрендә индерергә була:
Алыусы:
ВОБФСПН
Банк реквизиттары:
ИНН 3444066961,КПП 344401001
р/с 40703810311000100039 – Рәсәй Һаҡлыҡ банкының Волгоградтағы 8621-се бүлексәһендә
к/с 30101810100000000647
БИК 041806647
Түләүҙең тәғәйенләнеше: «Благотворительное пожертвование на организацию помощи пострадавшим от террористических актов в городе Волгограде. Без НДС».
Һуңғы мәғлүмәттәргә ярашлы, Волгоградтағы кисәңге терактта 14 кеше һәләк булған, 27-һе төрлө тән йәрәхәттәре менән дауаханаға оҙатылған.
Был ҡалала тәүлек эсендә икенсе теракт. Бер көн алда көндөҙ тимер юл вокзалында шартлау булды, 17 кеше һәләк булды, 40-тан ашыуы тән йәрәхәттәре алды. Биш кеше ауыр хәлдә ята.


text:
Рөстәм Хәмитов: Благовар районындағы селекция-гибрид үҙәге — ҙур биологик фабрикаФото: Башҡортостан Башлығының матбуғат хеҙмәте
Рөстәм Хәмитов: Благовар районындағы селекция-гибрид үҙәге — ҙур биологик фабрика
Рөстәм Хәмитов: Благовар районындағы селекция-гибрид үҙәге — ҙур биологик фабрикаФото: Башҡортостан Башлығының матбуғат хеҙмәте
ӨФӨ, 2015 йыл, 25 май. /«Башинформ» мәғлүмәт агентлығы, Илья Спиридонов/.
Эш сәфәре барышында Рөстәм Хәмитов Благовар районында булды. Башҡортостан Башлығы Яңы Никольское ауылы эргәһендә төҙөлә башлаған селекция-гибрид үҙәген ҡараны. Был объект республиканың өҫтөнлөклө инвестиция проекттары исемлегенә инә. Уның хаҡы 1,1 миллиард һум тәшкил итә. 270,6 миллион һум күләмендә дәүләт ярҙамы билдәләнгән. Ул ҡорамалдар һәм малдар һатып алыуға субсидияларҙы, инфраструктура хаҡының бер өлөшөн ҡаплауҙы, һалым льготаларын биреүҙе үҙ эсенә ала.
Инвестор Елена Климова хәбәр итеүенсә, проект йылына 32 мең баш сусҡа үрсетеү буйынса заманса үҙәк булдырыуҙы күҙ уңында тота.
Хәҙерге көндә карантин, аталандырыу корпустарын, яһалма аталандырыу станцияларын, шулай уҡ административ-көнкүреш корпусын төҙөү тамамланған. Биҙәкләү, бетонлау, электр-монтажлау эштәре башҡарыла. Малсылыҡ комплексын 1 июндә сафҡа индереү планлаштырыла. Тоҡом малдарының тәүге партияһы — 420 инә һәм 16 ата сусҡа — Орел өлкәһенән килтереләсәк. Бөтә корпустарҙы быйыл сентябрҙә сафҡа индереү көтөлә, ә 2016 йылдың июнендә проект ҡеүәтенә сығыу күҙаллана.
Селекция-гибрид үҙәге сафҡа индерелгәндән һуң унда 50 яңы эш урындары булдырыласаҡ. Үҙәк операторының уртаса хеҙмәт хаҡы 30 мең һум тәшкил итәсәк. Хәҙер инвестор селекция-гибрид үҙәгенең икенсе сиратын проектлау мәсьәләһен тикшерә.
Китер алдынан Рөстәм Хәмитов Елена Климова менән үҙәктә ауыл хужалығы райондары башлыҡтары һәм хужалыҡ етәкселәре өсөн сусҡасылыҡ буйынса уҡыу үҙәге хаҡында һөйләшеп килеште. Инвестор үҙе генетика буйынса лекция уҡырға теләк белдерҙе. Республика Башлығы шулай уҡ Елена Климованы ауыл хужалығының һөҙөмтәлелеген арттырыу мәсьәләләре буйынса эшсе төркөм составына инергә тәҡдим итте.


text:
Пензала Волга буйы федераль округы Советының ултырышы үтәФото: Андрей Старостин
Пензала Волга буйы федераль округы Советының ултырышы үтә
Пензала Волга буйы федераль округы Советының ултырышы үтәФото: Андрей Старостин
Бөгөн, 29 июндә, Пензала Рәсәй Президентының Волга буйы федераль округындағы Тулы хоҡуҡлы вәкиле Михаил Бабич рәйеслегендә округ Советы ултырышы үтә. Унда Башҡортостан Президенты Рөстәм Хәмитов та ҡатнаша.
Губернаторҙар, Дәүләт Думаһы депутаттары Волга буйы төбәктәрендә дәүләт идараһының һөҙөмтәлелеген һәм дәүләт хеҙмәттәре күрһәтеү сифатын күтәреүҙе тикшерә. Федераль ҡануниәткә ярашлы, 2012 йылдың 1 июленән влать органдарына граждандарҙан башҡа ведомство базаларында һаҡланған мәғлүмәттәрҙе һорау тыйыла. Халыҡ дәүләт һәм муниципаль хеҙмәттәр алғанда чиновниктарға белешмәләр юллап барыуҙан ҡотоласаҡ.
Был тема буйынса төп доклад менән Пенза өлкәһе губернаторы Василий Бочкарев сығыш яһай. Ул төбәктәрҙә хеҙмәттәрҙе электрон төрҙә биреүгә күсеү буйынса эштәрҙе ойоштороу һәм ведомство-ара электрон хеҙмәттәшлек системаһын булдырыу тураһында һөйләйәсәк.
Совет ултырышында ҡатнашыусылар Волга буйы федераль округы төбәктәрендә сәйәси системаны яңыртыуға бәйле закон положениеларының нисек тормошҡа ашырылыуын да тикшерәсәк. Губернаторҙарҙы туранан-тура һайлау тураһындағы бөтөн төбәк закондары ла 2012 йылдың 1 июленә тиклем федераль ҡануниәткә ярашлы хәлгә килтерелергә тейеш.


text:
Альп тауҙары
А́льп тауҙары (франц. Alpes, нем. Alpen, итал. Alpi, слов. Alpe) — Көнбайыш Европалағы иң бейек тауҙар системаһы.
Ул Лигурий диңгеҙенән алып Урта Дунай тигеҙлегенәсә төньяҡтан көнбайышҡа һуҙылған ҡатмарлы түбәләрҙән һәм массивтарҙан тора. 8 илдең биләмәләрен эсенә ала: Франция, Монако, Италия, Швейцария, Германия, Австрия, Лихтенштейн, Словения. Альп тауҙары дуғаһының дөйөм оҙонлоғо 1 200 км тирәһе(дуғаның эске яҡ сите 750 км). Киңлеге 260 км-ғаса.
Иң бейек нөктәһе — Монблан тауы, 4810 метр.
Альптың көнсығыш армыттары Лейт тауҙары һәм көнбайыш армыттары Карпат — Хундсхаймер Берге 14 км ара ғына айырып тора[3].
Альп тауҙары — халыҡ-ара альпинизм,тау саңғыһы спорты һәм туризм үҙәге.
Йөкмәткеһе
Халҡы[үҙгәртергә | вики-тексты үҙгәртергә]
Альп тауҙарында 2001 йылда дөйөм халыҡ һаны 12 миллион 300 мең кеше иҫәпләнгән. Күпселекте француздар, немецтар һәм итальяндар тәшкил итә. Шулай уҡ словендар ҙа община булып тора.
Иң эре ҡалалары Гренобль (Франция) халҡы 155 100 кеше, Инсбрук (Австрия) — 127 000 кеше, Тренто (Италия) — 116 893 кеше һәм Больцано (Италия) — 98 100 кеше.
Файҙалы ҡаҙылмалары[үҙгәртергә | вики-тексты үҙгәртергә]
Альптар оҙайлы йылдар буйына бер нисә мең йыл һуҙымында кеше тарафынан ҡаҙып табылған минералдар сығанағы булып тора. (Б. э. т. VIII—VI быуаттарҙа уҡ) Hallstatt [[Кельттар| баҡыр сығарғандар, һуңғараҡ римлеләр бад гайштан өлкәһендә алтын эшкәрткәндәр. Штирия ҡорос ҡойоу сәнәғәте өсөн юғары сифатлы тимер сыҡҡан урыны. Альп тауҙарының күп өлөшөндә кристаллдар, киноварь, аметист һәм кварц кеүек минералдар бар[4].
Альп райондары[үҙгәртергә | вики-тексты үҙгәртергә]
- Көнбайыш Альптар
- 1. Лигурия Альптары
- 2. Приморские Альпы
- 3. Прован Альптары
- 4. Кот Альптары
- 5. Дофиналағы альптар
- 6. Грай Альптары
- 7. Пеннин Альптары
- 8. Берн Альптары
- 9. Лепонтин Альптары
- 10. Гларн Альптары
- Көнсығыш Альптар
- Флиш зонаһы
- 11. Төньяҡ бурташлы (эзбизташлы) Альптар
- Үҙәк көнсығыш Альптары
- 12. Ретий Альптары
- 13. Эцталь Альптары
- 14. Циллерталь Альптары
- 15. Бейек Тауэрн
- Көньяҡ бурташлы Альптар
- 16. Ломбардс Альптары
- 17. Доломит Альптары
- 18. Карний Альптары
- 19. Юлий Альптары
- 20. Караванке
Шулай уҡ райондар үҙ сиратында тағыт ла вағыраҡ өлөштәогә бүленә. Мәҫәлән: Төньяҡ Инсбрукты Веттерштайнгебирге һәм Карвендельгебирге өлөштәренә бүленә. Ә көньяҡтараҡ Штубайер альпен һәм Туксеральпен[5].
Иң бейек түбәләре[үҙгәртергә | вики-тексты үҙгәртергә]
Альп күренештәре[үҙгәртергә | вики-тексты үҙгәртергә]
Альп фауна һәм флора[үҙгәртергә | вики-тексты үҙгәртергә]
Альп флораһы[үҙгәртергә | вики-тексты үҙгәртергә]
-
Эдельвейс
(Leontopodium alpinum)
-
Бабасыр уты
(Gentiana acaulis)
-
Альп әшәлсәһе
(Chamorchis alpina)
-
-
Альп ҡарағайы
(Pinus mugo)
-
Альп күк умырзаяһы
(Pulsatilla alpina)
-
-
-
-
-
Мытник мутовчатый
(Pediculáris verticilláta)
-
Урман еләге
(Fragária vésca)
Альп фаунаһы[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Новые известия 05.11.2009
- ↑ Какова высота Монблана в 2013 году
- ↑ Хайнбургские горы
- ↑ Shoumatoff, Nicholas and Nina. (2001). The Alps: Europe’s Mountain Heart. Ann Arbor, MI: University of Michigan Press. ISBN 978-0-472-11111-4
- ↑ Der Grose ADAC Alpenführer- 1992.ADAC Verlag GmbH, München. ISBN 3-87003-470-X
Һылтанмалар[үҙгәртергә | вики-тексты үҙгәртергә]
- Альпы, горная система Европы // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (рус.)
- Справочник для горных туристов, посещающих Альпы
- Горные походы в Альпы, карты, приюты, фотографии
- «Альпы» — стихотворение Федора Тютчева


text:
Фото:
“Һаулыҡ” милли проектын тормошҡа ашырыуға 2 миллиард һум самаһы аҡса инде
Фото:
Башҡортостан Республикаһында 2009 йылда «Һаулыҡ» өҫтөнлөклө милли проектының 15 йүнәлеше тормошҡа ашырылды. Федераль бюджеттан субвенциялар, субсидиялар, дарыуҙар һәм иммунобиологик препараттар, диагностика ҡорамалдары, санитар автотранспорт, мәғлүмәт материалдары һәм медицина хеҙмәтләндереүҙәре формаһында 2,4 миллиард һум аҡса алынды. Башҡортостан Республикаһы бюджетынан өҫтәмә финанслау 495 миллион һум тәшкил итте.
БР Һаулыҡ һаҡлау министрлығынан хәбәр итеүҙәренсә, былтыр һаулыҡ һаҡлауҙың беренсел звеноһын нығытыу буйынса саралар дауам иттерелде: 10 мең медицина хеҙмәткәре өҫтәмә аҡсалата түләүҙәр алды, 445 беренсел звено табибы ҡайтанан әҙерлек үтте һәм квалификацияһын күтәрҙе.
2 миллион кеше ВИЧ-инфекцияға һәм вируслы гепатитҡа тикшерелде.
Нәҫелдән килгән ауырыуҙарға неонаталь скрининг сиктәрендә яңы тыуған сабыйҙарға 100 мең тикшереү үткәрелде.
145 мең эшләүсе граждан, 10,5 мең етем һәм ауыр тормош хәленә дусар булған бала өҫтәмә диспансерлаштырыу үтте. Зарарлы хеҙмәт шарттарында эшләгән 92 мең хеҙмәткәргә тәрән медосмотр үткәрелде.
«Һаулыҡ» милли проектының был бүлеген бойомға ашырыу йомғаҡтары буйынса мохтаж булыусыларҙың барыһы ла диспансер күҙәтеүенә алынды һәм улар кәрәкле дауалау үтә.


text:
Өфөнөң Орджоникидзе районы эшҡыуарҙары конференция үткәрә
9 апрелдә Өфөнөң Орджоникидзе районы эшҡыуарҙарының конференцияһы үтәсәк. Уны район хакимиәте ярҙамында һәм Өфө ҡала бәләкәй эшҡыуарлыҡҡа ярҙам һәм үҫеш фонды вәкиллеге ҡатнашлығында Орджоникидзе районы эшҡыуарҙары берекмәһе ойоштора.
Ойоштороу комитеты мәғлүмәте буйынса, конференцияла 100-ҙән ашыу бәләкәй һәм урта бизнес субъекттары предприятиелары етәкселәре, Өфө ҡалаһы ҡала округы Советы депутаттары, БР Эшҡыуарлыҡ һәм сауҙа буйынса дәүләт комитеты, ҡала хакимиәте, БР Сауҙа-сәнәғәт палатаһы, “Рәсәй таянысы” бөтә Рәсәй йәмәғәт ойошмаһының Башҡортостан төбәк бүлеге вәкилдәре һәм киң мәғлүмәт саралары ҡатнаша.
Конференция дауамында районда эшҡыуарлыҡ үҫеше тураһында доклад тыңланасаҡ, слайдтар күрһәтеләсәк. Күргәҙмә-сауҙа ойошторолған урында бәләкәй һәм урта эшҡыуарлыҡ субъекттары етештергән продукция менән танышырға, уларҙың эшмәкәрлеге хаҡында мәғлүмәт алырға мөмкинлек буласаҡ.
Конференция Орджоникидзе районы хакимиәтенең ҙур залында 11.00-дә асыла.


text:
Республика халҡы милеккә һалым буйынса ташлама менән файҙалана ала
ӨФӨ, 2015 йыл, 8 сентябрь. /«Башинформ» мәғлүмәт агентлығы, Әлим Фәйезов/.
Ағымдағы йылдағы кеүек үк, 2016 йылда ла Башҡортостан һалым түләүселәре милеккә һалым буйынса ташлама менән файҙалана ала. Бының өсөн 2015 йылдың 1 ноябренә тиклем һалым органдарына тейешле белдереү ҡағыҙын тапшырырға кәрәк, тип хәбәр итә Рәсәйҙең Федераль һалым хеҙмәте.
Белдереү ҡағыҙының формаһын Федераль һалым хеҙмәтенең сайтынан күсереп алырға мөмкин.
Әгәр ҙә элек һалым түләүсенең милеккә һалым буйынса ташламаһы булмаған икән, белдереү ҡағыҙы менән бергә тейешле ғариза, шулай уҡ һалым ташламаһына хоҡуҡлы булыуҙы раҫлаған документтар тапшырыла.
Күсемһеҙ милектең түбәндәге төрҙәренең бер объектына ҡарата ташлама ҡаралған: фатир йәки бүлмә; йорт; ижади оҫтахана, ателье, студия; баҡса йәки дача участкаларында урынлашҡан 50 квадрат метрҙан артмаған хужалыҡ ҡаралтыһы; гараж йәки машина урыны.
2015 йылдың 1 ноябренә тиклем белдереү ҡағыҙын тапшырмаған осраҡта уны киләһе йылда 2017 йылда һалым ташламаһы менән файҙаланыу өсөн бирергә була.


text:
Тауышты йәнем менән тоям29-12-2012, 03:03 // Матур үтһен ялығыҙ // Баҫып сығарырға
— Йылан еҫте яҡшы һиҙә, шуға ла табышын эләктереү уға бер ни тормай, тиҙәр. Йәнә тауышты йәне менән тоя, тип тә әйтәләр. Йылан йылында тыуғанғамы, миңә лә ошондай сифаттар хас. Ҡырҡ йылға яҡын уҡытыусы булып эшләп, быға ҡат-ҡат инандым. Бер ваҡыт, йәйге имтихандар мәлендә, училищеға килһәм, коридорҙа атаһы менән бер үҫмер кәйефһеҙ генә тора. Ейәнсуранан килгәндәр. Егеттең исем-шәрифе – Рәсүл Ҡарабулатов. Хәлдәрен һораштым. Баҡһаң, әлегә иртәрәк тип уны йыр бүлегенә ҡабул итмәгәндәр. Ҡурайҙа һыҙғырта ла белмәгән егетте үҙемә алырға булдым. Унан киләсәктә бына тигән сәнғәт кешеһе сығасағын тойоп, яңылышманым.
Талантлы йырсы булараҡ танылған Филүс Ҡалмырҙин да ҡурайсы булыу ниәте менән килгәйне. Тауышын ишеткәс тә уның йыр бүлегендә уҡырға тейешлеген аңланым…
Йылан сабыр, түҙемле була, тиҙәр. Миндә лә ошондай сифаттар бар. Ҡурай класы кәрәкмәй тип, ҡырҡ һылтау табып, уны ябырға маташҡан, хатта эш хаҡы түләнмәгән саҡта ла бөгөлөп төшмәнем.


text:
Вәлиди музейы яңы экспонаттар менән тулыланды
Ошо көндәрҙә Өфөләге Әхмәтзәки Вәлиди кабинет-музейы
яңы экспонаттар менән тулыланды. БР Мәҙәниәт һәм милли
сәйәсәт министрлығы музейға Әхмәтзәки Вәлидиҙең балалары -
билдәле төрөк ғалимдары Иҫәнбикә менән Сөбәдәй Туған
биргән Вәлидиҙең шәхси әйберҙәрен тапшырҙы.
Башҡорт автономиялы республикаһы башында торған
күренекле ғалим-шәрҡиәтсе Әхмәтзәки Вәлиди исемендәге
кабинет-музей былтыр декабрь айында Өфөнөң 14-се урта
мәктәбендә асылғайны. Уны ойоштороуҙа БР Мәҙәниәт һәм милли
сәйәсәт министрлығы, Өфөнөң Киров районы хакимиәте,
ТӨРКСОЙ Халыҡ-ара ойошмаһы әүҙем ҡатнашты.


text:
Фото:
«Иммунопрепарат» 682 миллион һумлыҡ дарыуҙар сығарҙы
Фото:
Өфөнөң «Иммунопрепарат» предприятиеһында быйыл 6 айҙа 682 миллион һумлыҡ продукция етештерелде. План 103,2 процентҡа үтәлде, физик күләм индексы 167,1 процентҡа тигеҙ.
Хондролон, АДС-М-анатоксин, интерферон, пандефлю, простакор, глюкоза, церебролизат препараттары етештереү арттырылды.
Шулай уҡ хеҙмәткәрҙәр һаны ла артты. 2010 йылдың 5 айында, уҙған йылдың ошо уҡ осоро менән сағыштырғанда, Башҡортостан биотехнологтары коллективы 57 хеҙмәткәргә күберәк.
1 ғинуарҙан “Микроген” ғилми-етештереү берекмәһенең Өфөләге филиалы хеҙмәткәрҙәренең эш хаҡы уртаса 10 процентҡа артты һәм быйыл 5 айҙа 13590 һум тәшкил итте.
1 июндән ул тағы ла уртаса 16,5 процентҡа артты.


text:
Өфө «Ҙур химияға» әҙерләнә
29-30 майҙа Өфөлә «Ҙур химия» IV Халыҡ-ара форумы үтәсәк. Тейешле бойороҡҡа Башҡортостан Президенты Рөстәм Хәмитов ҡул ҡуйған.
Форумды әҙерләү һәм үткәреү буйынса сараларҙың ойоштороусыһы һәм координаторы итеп БР Сәнәғәт һәм инновацион сәйәсәт министрлығы билдәләнгән. Ойоштороу комитетының рәйесе итеп вице-премьер Дмитрий Шаронов тәғәйенләнгән.
Форумдың маҡсаты – иҡтисади бәйләнештәр үҫтереү, шулай уҡ иҡтисадҡа инвестициялар һәм донъя химия берләшмәһе иғтибарын тармаҡтың көнүҙәк мәсьәләләренә йәлеп итеү. Ҡатнашыу өсөн Рәсәйҙең, БДБ һәм алыҫ сит илдәрҙең эре химия предприятиелары етәкселәре саҡырылған.
«Ҙур химия» Халыҡ-ара инвестиция форумы беренсе тапҡыр Башҡортостанда 2011 йылдың 27-28 майында республика Президенты инициативаһы буйынса үтте.


text:
- Подробности
- Просмотров: 299
МОРТАЗИН М. МУЗЕЙЫ, Учалы р‑ны Көсөк‑Маяҡ а. урынлашҡан. 1991 й. М.Л.Мортазиндың тыуыуына 100 йыл тулыу айҡанлы ойошторола. 1993—2005 йй. Милли музей филиалы, 2006 й. хәҙ. статусын ала. Музей фондында 600‑ҙән ашыу һаҡлау берәмеге бар, ш. иҫ. Мортазиндың тормошон һәм эшмәкәрлеген сағылдырған шәхси әйберҙәр, фото һәм документаль материалдар, “Башҡортостан һәм башҡорт ғәскәрҙәре Граждандар һуғышында” (“Башкирия и башкирские войска в Граж‑ данскую войну”) китабының күсермәһе, шәхси ҡултамғаһы һәм мисәте м‑н “Ҡыҙыл Армия командиры” бланкыһы, Мортазиндар ғаиләһенең мебеле һ.б.
Л.А.Чишкова
Тәрж. Р.Р.Абдрахманов


text:
Газета "Йәшлек" » Конкурстар » Имеш-мимеш һөйләгәнсе, «Йәшлек»кә яҙылығыҙ!
Имеш-мимеш һөйләгәнсе, «Йәшлек»кә яҙылығыҙ!
йәки Ҡомарҙың «блат»ы бармы?
Гәзитебеҙ редакцияһы ағымдағы йылдың икенсе ярты йыллығына баҫмабыҙға яҙылыусылар араһында ойошторған «Йәшлек»-фараз» конкурсының еңеүсеһе – Бөрйән районының Байназар ауылында йәшәүсе Малаҡаевтар ғаиләһен тәбрикләне һәм ауыл халҡы менән осрашыу ойошторҙо.
Был донъяла бер ни ҙә осраҡлы булмай, тиҙәр. Яҙған икән, ҡарышыу файҙаһыҙ, яҙған мал ҡапҡаңды ҡайырып булһа ла килеп инәсәк. Бер нәмәгә ҡарамаҫтан. Матбуғатҡа яҙылыу кампанияһы башланған һайын инде бер нисә йыл дауамында гәзитебеҙ тарафынан ойошторолған был конкурстың әлеге еңеүсеһе – Бөрйән районының Байназар ауылында йәшәүсе Малаҡаевтарға китеп барышлай шундай уйҙар тынғылыҡ бирмәне. Сөнки уларға, республиканың ғына түгел, үҙәк баҫмаларға күпләп яҙылыусы ғаиләгә беренсе тапҡыр ғына барыуыбыҙ түгел ине. Бынан бер нисә йыл элек «Йәшлек» гәзитенә яҙылыусылар араһында лототрондан квитанцияларҙы тартып сығарыу уйынында ла тап улар бүләк отҡайны.
Быға тиклем «Йәшлек»-фараз» конкурсы еңеүселәренә гәзитебеҙ хеҙмәткәрҙәре бер көнөн бағышланы: былтырғы ҡоролоҡ йылында Әбйәлил районының Яңы Балапан ауылынан еңеүсебеҙ Клара Зәйтүноваға миндек әҙерләргә барҙы, унан һуң ҡышын Стәрлебаш районының Түбәнге Аллағыуат ауылында йәшәүсе Рафаэль Ишһариндар ҡар тотто. Быйыл иһә конкурс еңеүсеһенә, бүләктән тыш, ауылда редакция коллективы менән осрашыу һәм матур концерт вәғәҙә ителгәйне.
Осрашыу көнөн төрлө сәбәптәр арҡаһында өс тапҡыр күсерергә тура килһә лә, унан ғына сараның бәҫе кәмемәне, киреһенсә, ике яҡ та телефон аша аралаша торғас, аралар тағы ла яҡынайҙы, осрашыуға әҙерлек артты ғына, тип билдәләргә кәрәк. Бигерәк тә ғаилә башлығының, районда ғына түгел, республикала хөрмәт һәм шөһрәт ҡаҙанған ветеринар Азат ағайҙың, ҡунаҡтар килә, тип өсөнсөгә ҡаҙы әҙерләүе, уны эшләгән һайын тәмлерәк була бара, тигәне лә күпте һөйләй.
Көн һалҡынсараҡ булһа ла, иң мөһиме – күңелдәрҙә йылы. Кәйефтәр шәп. Баш мөхәррир Артур Дәүләтбәков етәкселегендәге делегациябыҙ – гәзитебеҙҙең дуҫы, уҡыусыларыбыҙҙың баштарын төрлө сканвордтар менән «ҡатырыусы» Илдар Ғәбитов, «Гәлсәр һандуғас» телефестивале лауреаты, йәш йырсы Зилиә Бәхтиева, водителебеҙ Руслан Ғәйнетдинов һәм ошо юлдарҙы яҙыусы, ҡар-бурандар өйрөлтөп, «тимер ат»ыбыҙҙа «һә» тигәнсе Байназар ауылына килеп тә еттек.
Был ғаиләгә юлдар тапалғанлыҡтан, кәрәкле йортто табыуы ҡыйын булманы. Хужалар – Фәриха һәм Азат Малаҡаевтар, ошо ваҡиға айҡанлы йыйылған туғандары ҡунаҡтарҙы бик йылы ҡаршы алды һәм юлдан килеүселәрҙе йола буйынса табын артына саҡырҙы.
Өйҙә төрлө баҫмаларҙың күплеге хайран итте.
– Гәзит-журналдарҙан ҡалғаныбыҙ юҡ, башҡортсаһын-руссаһын да һәр ваҡыт алдырҙыҡ, – тип ҡыҙыҡһыныуыбыҙҙы бүлде хужабикә Фәриха апай. – Элек күберәк яҙыла торғайныҡ, хәҙер баҫмаларҙың күбеһенә хаҡ артты һәм олоғая килә, барыһын да уҡырға ваҡыт та етмәй – ауыл кешеһенең тауыҡ сүпләһә лә эше бөтмәй, үҙегеҙ беләһегеҙ.
Быныһы шулай, әммә, нимә-нимә, гәзитебеҙҙең тоғро дуҫтары «Йәшлек»тән айырылғаны юҡ.
– Почтальон, «Йәшлек» – йәштәр гәзите, ти ҙә, йәнде көйҙөрә, ә мин аптырап тормайым, күңелем һаман йәш бит, «Йәшлек»те һорай, тимен. Башҡаларҙы ла гәзиткә яҙылырға өгөтләйем: әллә ҡайҙа ләстит, имеш-мимештәр һөйләп йөрөгәнсе, «Йәшлек»те алдырығыҙ, тим, унда бөтә нәмә лә көнүҙәк, хаҡ һәм урынлы сағыла, – ти хужабикә, йортҡа беҙҙән алдараҡ килеп етеүсе «Йәшлек»тең һуңғы һанын тотоп. Әйткәндәй, шуныһын да билдәләргә кәрәк, матбуғат баҫмалары Байназарҙа ваҡытында таратыла, ә был мәғлүмәт заманында бик мөһим. Азат ағай ҙа был һүҙҙәр менән килешә.
– Нисек кенә сәйер яңғырамаһын, кем-кем, ә беҙ гәзиттәрҙе көтөп алабыҙ, берәй сәбәптән килмәй ҡалһа, ҡаңғырыша башлайбыҙ. Гәзиттәрҙән иң тәүҙә «Йәшлек»те уҡыйым. Апайығыҙ күреп, гәзиткә талашмаһын тип, уны йәшерешеп тә бөтәбеҙ, – ти ул.
Малаҡаевтар баҫмаларҙы алдырып ҡына ҡалмай, ундағы конкурстарҙа ла даими һәм әүҙем ҡатнаша. Һуңғыһы, баҡтиһәң, бишенсе тапҡыр еңеү булыуы ла беҙҙе ғәжәпләндерҙе. «Аҙна» гәзитенән отолған диван өйҙәрен күркәмләп ултырһа, «Комсомольская правда» гәзитенән Азат ағай аҡсалата бүләк ота. «Йәшлек»тән тәүге отҡан бүләк кеҫә телефоны була, әле килеп, икенсегә бәхет йылмайыуы ғаиләнең ырыҫлы булыуын тағы ла дәлилләне.
– «Блат»ығыҙ барҙыр, тигән кешеләр ҙә булды. Әммә гәзит менән тығыҙ бәйләнештә йәшәһәң, уның һулышын тойһаң, күҙаллауы еңелерәк. Тормош тәжрибәһенән тыш, шулай уҡ ҡомар тигән нәмә лә бар бит әле, – тип тәжрибәһе менән уртаҡлашты Азат ағай.
Ҡомар тигәндән, Малаҡаевтарға был һүҙ төптән тура килә.
– Бер ниндәй насар ғәҙәтем, яҙыҡ юлдан йөрөгәнем булманы, Аллам һаҡлаһын. Әммә бер тапҡыр бәләкәй генә гонаһ ҡылырға тура килде. Бер ваҡыт тимер биш һум һалып уйнай торған лототрон менән мауығып киттем. Ҡомарым шул тиклем артты, бармайынса бер көн дә тора алмай башланым, һуңынан шунда биш тәңкә төшөрөр өсөн хатта алдашырға ла тура килде, – ти Фәриха апай. – «Урал лото» менән дә ҡыҙыҡһынабыҙ, әммә ҡомарыбыҙҙы йүгәнләп, уйлап, кәңәшләшеп эш итәбеҙ.
Азат ағай ҙа, Фәриха апай ҙа башҡаларға өлгө булырлыҡ: ярҙамсылдар, тынғыһыҙҙар, тырыштар. Донъялары ҡотло, тиҙәр ундайҙар хаҡында. Ысынлап та, бәхет ҡошо тик уңғандарға, ҡотлоларға йылмайыуын бер нисек тә инҡар итеп булмай.
Көн кисләтә тағы ла һалҡынайтты, әммә Байназар ауылының мәҙәниәт йортонда ысын мәғәнәһендә эҫе һәм күңелле. Ауыл халҡы – эреһе-вағы – барыһы ла тамаша ҡылырға осрашыуға килгәйне. Ауылда гәзитебеҙҙе яратып алдырыусы уҡыусыларыбыҙ бихисап. Ҡунаҡтарын ололап, беҙҙе мәҙәниәт йортоноң ишек төбөнән үк йыр-моңға сорналған тамаша менән ҡаршы алдылар. Зал, хатта балкон халыҡ менән тулы. «Отчет йыйылыштарына был тиклем халыҡ йыйылмай, бына бит «Йәшлек» тигәс, кеше эркелеп килгән», – райондың «Таң» гәзитенең баш мөхәррире Рафаэль Шәмиғоловтың һүҙҙәре күңелгә балдай яғылды. Әйткәндәй, осрашыу район гәзите редакцияһы, район мәҙәниәт бүлеге менән бергәләп ойошторолдо һәм был тамашаны сағыуыраҡ итте.
Район гәзите етәксеһе, форсаттан файҙаланып, залдағыларҙы подписка барышы менән таныштырҙы һәм байназарҙарҙы ла гәзиттәргә яҙылырға өгөтләне. Ауылда район гәзитенә яҙышып тороусылар ҙа бихисап икән, уларға баҫманың баш мөхәррире Маҡтау грамоталары тапшырҙы. Грамотаға лайыҡ булыусы Фәнүзә Ишбаева, гәзитһеҙ йәшәй алмайым, эшләй башлағанымдан алып «Йәшлек»те, «Таң»ды һ.б. алдырам, ғөмүмән, гәзит һәр өйгә лә, һыйыр йортҡа ҡайтҡан кеүек, килеп торорға тейеш, тине. Сәйҙә Сәйәхова, ни өсөн һәр кем гәзит уҡырға тейешлеген әйтеп, өйҙәребеҙгә байрам яһайыҡ, баҫмаларға яҙылайыҡ, тип өндәне ауылдаштарын. Көнһылыу Ҡотлобаева гәзиттең мәғлүмәт сараһы ғына түгел, уларҙың халыҡҡа ярҙам итеүен дә билдәләп үтте һәм киләсәктә һәр ауыл кешеһен борсоған пай ерҙәрен хосусилаштырыу мәсьәләһен тағы ла ентекләберәк, эҙмә-эҙлекле яҙыуыбыҙҙы һораны.
Сәхнәнән яңғыраған шиғырҙар, балалар ансамбленең бейеүе, Бөрйән былбылдары – Гүзәл Сырлыбаева һәм Миләүшә Ҡасимованың йырҙары күңелдәребеҙҙе тағы ла күтәрҙе.
– Байназар ауылында бик дәртле халыҡ йәшәй икән, бар нәмәгә лә дәртле булыуығыҙға «Афарин!» тип кенә әйтерлек. Шундай дәртле кешеләрҙең береһе – һеҙҙең ауылдашығыҙ – Азат ағай Малаҡаев, – тине баш мөхәрриребеҙ Артур Дәүләтбәков, осрашыуҙың сәбәпсеһен билдәләп һәм конкурста еңеүсегә гәзит-журналдарҙы уҡырға уңайлы булһын өсөн һауа тултырмалы матрац бүләк итте. Үҙ сиратында, Азат ағай ауылдаштарына ла уңыштар йылмайыуын теләне, тик бының өсөн «Йәшлек»кә яҙылырға кәрәклекте һыҙыҡ өҫтөнә алды. Абруйлы, тәжрибәле кешенең һүҙҙәренә күптәр ҡолаҡ һалыр, моғайын.
Уникум, донъя сканвордсылары исемлегенә ингән Илдар Ғәбитов залдағыларҙы йомаҡтары, фокустары, көләмәстәре, башватҡыстары менән һынаны, зирәктәр бүләкһеҙ ҡалманы, еңеүселәргә китаптар, календарҙар, «фирменный» футболкаларыбыҙ тапшырылды. Гәлсәр моңло йырсыбыҙ Зилиә Бәхтиеваны тамашасы бик ихлас ҡабул итте. Байназарҙарҙың викторина һорауҙарына шартлатып яуап биреүе гәзитебеҙҙең мәртәбәһен арттырҙы ғына.
Осрашыу һуңында, бындай сараны йышыраҡ ойошторһағыҙ ине, тигән теләк тә яңғыраны. Бик яҡшы теләк, гәзиткә яҙылып, бүләктәр отоп тороғоҙ, беҙ ҙә килеп торорбоҙ.
Байназар ауыл биләмәһе хакимиәте етәксеһе Мәүлит Мөхәмәтйәновтың һәм ауыл мәҙәниәт йорто етәксеһе Сәғит Алтынбаевтың һүҙҙәре буйынса, Бөрйән районы хакимиәте етәксеһе Динир Әхмәтйәновтың матбуғатҡа яҙылыу кампанияһына ҙур иғтибар бүлеүе, йыйылыштарҙа был хаҡта айырым билдәләп үтеүе хуплауға лайыҡ. Һүҙ бар икән, тимәк, һөҙөмтә лә көттөрмәҫ.
Их, Бөрйәндең һулап туймаҫлыҡ һауаһы! Хет банкаға консервалап алып ҡайт, тип шаяртышып, Азат ағай һәм Фәриха апай Малаҡаевтар менән хушлаштыҡ. «Оҙаҡҡа түгел һаубуллашыу. Юлығыҙ, көттөрмәй, йәнә беҙҙең яҡтарға төшөр, ахырыһы. Әле тағы ла ошо конкурсҡа тиражды фаразлап ебәрҙем», – шундай дәртле, ҡомарлы, ихлас дуҫтарыбыҙ булғанда йәшәүе лә күңелле бит!
В. АРЫҪЛАНОВ.
Гәзитебеҙ редакцияһы ағымдағы йылдың икенсе ярты йыллығына баҫмабыҙға яҙылыусылар араһында ойошторған «Йәшлек»-фараз» конкурсының еңеүсеһе – Бөрйән районының Байназар ауылында йәшәүсе Малаҡаевтар ғаиләһен тәбрикләне һәм ауыл халҡы менән осрашыу ойошторҙо.
Был донъяла бер ни ҙә осраҡлы булмай, тиҙәр. Яҙған икән, ҡарышыу файҙаһыҙ, яҙған мал ҡапҡаңды ҡайырып булһа ла килеп инәсәк. Бер нәмәгә ҡарамаҫтан. Матбуғатҡа яҙылыу кампанияһы башланған һайын инде бер нисә йыл дауамында гәзитебеҙ тарафынан ойошторолған был конкурстың әлеге еңеүсеһе – Бөрйән районының Байназар ауылында йәшәүсе Малаҡаевтарға китеп барышлай шундай уйҙар тынғылыҡ бирмәне. Сөнки уларға, республиканың ғына түгел, үҙәк баҫмаларға күпләп яҙылыусы ғаиләгә беренсе тапҡыр ғына барыуыбыҙ түгел ине. Бынан бер нисә йыл элек «Йәшлек» гәзитенә яҙылыусылар араһында лототрондан квитанцияларҙы тартып сығарыу уйынында ла тап улар бүләк отҡайны.
Быға тиклем «Йәшлек»-фараз» конкурсы еңеүселәренә гәзитебеҙ хеҙмәткәрҙәре бер көнөн бағышланы: былтырғы ҡоролоҡ йылында Әбйәлил районының Яңы Балапан ауылынан еңеүсебеҙ Клара Зәйтүноваға миндек әҙерләргә барҙы, унан һуң ҡышын Стәрлебаш районының Түбәнге Аллағыуат ауылында йәшәүсе Рафаэль Ишһариндар ҡар тотто. Быйыл иһә конкурс еңеүсеһенә, бүләктән тыш, ауылда редакция коллективы менән осрашыу һәм матур концерт вәғәҙә ителгәйне.
Осрашыу көнөн төрлө сәбәптәр арҡаһында өс тапҡыр күсерергә тура килһә лә, унан ғына сараның бәҫе кәмемәне, киреһенсә, ике яҡ та телефон аша аралаша торғас, аралар тағы ла яҡынайҙы, осрашыуға әҙерлек артты ғына, тип билдәләргә кәрәк. Бигерәк тә ғаилә башлығының, районда ғына түгел, республикала хөрмәт һәм шөһрәт ҡаҙанған ветеринар Азат ағайҙың, ҡунаҡтар килә, тип өсөнсөгә ҡаҙы әҙерләүе, уны эшләгән һайын тәмлерәк була бара, тигәне лә күпте һөйләй.
Көн һалҡынсараҡ булһа ла, иң мөһиме – күңелдәрҙә йылы. Кәйефтәр шәп. Баш мөхәррир Артур Дәүләтбәков етәкселегендәге делегациябыҙ – гәзитебеҙҙең дуҫы, уҡыусыларыбыҙҙың баштарын төрлө сканвордтар менән «ҡатырыусы» Илдар Ғәбитов, «Гәлсәр һандуғас» телефестивале лауреаты, йәш йырсы Зилиә Бәхтиева, водителебеҙ Руслан Ғәйнетдинов һәм ошо юлдарҙы яҙыусы, ҡар-бурандар өйрөлтөп, «тимер ат»ыбыҙҙа «һә» тигәнсе Байназар ауылына килеп тә еттек.
Был ғаиләгә юлдар тапалғанлыҡтан, кәрәкле йортто табыуы ҡыйын булманы. Хужалар – Фәриха һәм Азат Малаҡаевтар, ошо ваҡиға айҡанлы йыйылған туғандары ҡунаҡтарҙы бик йылы ҡаршы алды һәм юлдан килеүселәрҙе йола буйынса табын артына саҡырҙы.
Өйҙә төрлө баҫмаларҙың күплеге хайран итте.
– Гәзит-журналдарҙан ҡалғаныбыҙ юҡ, башҡортсаһын-руссаһын да һәр ваҡыт алдырҙыҡ, – тип ҡыҙыҡһыныуыбыҙҙы бүлде хужабикә Фәриха апай. – Элек күберәк яҙыла торғайныҡ, хәҙер баҫмаларҙың күбеһенә хаҡ артты һәм олоғая килә, барыһын да уҡырға ваҡыт та етмәй – ауыл кешеһенең тауыҡ сүпләһә лә эше бөтмәй, үҙегеҙ беләһегеҙ.
Быныһы шулай, әммә, нимә-нимә, гәзитебеҙҙең тоғро дуҫтары «Йәшлек»тән айырылғаны юҡ.
– Почтальон, «Йәшлек» – йәштәр гәзите, ти ҙә, йәнде көйҙөрә, ә мин аптырап тормайым, күңелем һаман йәш бит, «Йәшлек»те һорай, тимен. Башҡаларҙы ла гәзиткә яҙылырға өгөтләйем: әллә ҡайҙа ләстит, имеш-мимештәр һөйләп йөрөгәнсе, «Йәшлек»те алдырығыҙ, тим, унда бөтә нәмә лә көнүҙәк, хаҡ һәм урынлы сағыла, – ти хужабикә, йортҡа беҙҙән алдараҡ килеп етеүсе «Йәшлек»тең һуңғы һанын тотоп. Әйткәндәй, шуныһын да билдәләргә кәрәк, матбуғат баҫмалары Байназарҙа ваҡытында таратыла, ә был мәғлүмәт заманында бик мөһим. Азат ағай ҙа был һүҙҙәр менән килешә.
– Нисек кенә сәйер яңғырамаһын, кем-кем, ә беҙ гәзиттәрҙе көтөп алабыҙ, берәй сәбәптән килмәй ҡалһа, ҡаңғырыша башлайбыҙ. Гәзиттәрҙән иң тәүҙә «Йәшлек»те уҡыйым. Апайығыҙ күреп, гәзиткә талашмаһын тип, уны йәшерешеп тә бөтәбеҙ, – ти ул.
Малаҡаевтар баҫмаларҙы алдырып ҡына ҡалмай, ундағы конкурстарҙа ла даими һәм әүҙем ҡатнаша. Һуңғыһы, баҡтиһәң, бишенсе тапҡыр еңеү булыуы ла беҙҙе ғәжәпләндерҙе. «Аҙна» гәзитенән отолған диван өйҙәрен күркәмләп ултырһа, «Комсомольская правда» гәзитенән Азат ағай аҡсалата бүләк ота. «Йәшлек»тән тәүге отҡан бүләк кеҫә телефоны була, әле килеп, икенсегә бәхет йылмайыуы ғаиләнең ырыҫлы булыуын тағы ла дәлилләне.
– «Блат»ығыҙ барҙыр, тигән кешеләр ҙә булды. Әммә гәзит менән тығыҙ бәйләнештә йәшәһәң, уның һулышын тойһаң, күҙаллауы еңелерәк. Тормош тәжрибәһенән тыш, шулай уҡ ҡомар тигән нәмә лә бар бит әле, – тип тәжрибәһе менән уртаҡлашты Азат ағай.
Ҡомар тигәндән, Малаҡаевтарға был һүҙ төптән тура килә.
– Бер ниндәй насар ғәҙәтем, яҙыҡ юлдан йөрөгәнем булманы, Аллам һаҡлаһын. Әммә бер тапҡыр бәләкәй генә гонаһ ҡылырға тура килде. Бер ваҡыт тимер биш һум һалып уйнай торған лототрон менән мауығып киттем. Ҡомарым шул тиклем артты, бармайынса бер көн дә тора алмай башланым, һуңынан шунда биш тәңкә төшөрөр өсөн хатта алдашырға ла тура килде, – ти Фәриха апай. – «Урал лото» менән дә ҡыҙыҡһынабыҙ, әммә ҡомарыбыҙҙы йүгәнләп, уйлап, кәңәшләшеп эш итәбеҙ.
Азат ағай ҙа, Фәриха апай ҙа башҡаларға өлгө булырлыҡ: ярҙамсылдар, тынғыһыҙҙар, тырыштар. Донъялары ҡотло, тиҙәр ундайҙар хаҡында. Ысынлап та, бәхет ҡошо тик уңғандарға, ҡотлоларға йылмайыуын бер нисек тә инҡар итеп булмай.
Көн кисләтә тағы ла һалҡынайтты, әммә Байназар ауылының мәҙәниәт йортонда ысын мәғәнәһендә эҫе һәм күңелле. Ауыл халҡы – эреһе-вағы – барыһы ла тамаша ҡылырға осрашыуға килгәйне. Ауылда гәзитебеҙҙе яратып алдырыусы уҡыусыларыбыҙ бихисап. Ҡунаҡтарын ололап, беҙҙе мәҙәниәт йортоноң ишек төбөнән үк йыр-моңға сорналған тамаша менән ҡаршы алдылар. Зал, хатта балкон халыҡ менән тулы. «Отчет йыйылыштарына был тиклем халыҡ йыйылмай, бына бит «Йәшлек» тигәс, кеше эркелеп килгән», – райондың «Таң» гәзитенең баш мөхәррире Рафаэль Шәмиғоловтың һүҙҙәре күңелгә балдай яғылды. Әйткәндәй, осрашыу район гәзите редакцияһы, район мәҙәниәт бүлеге менән бергәләп ойошторолдо һәм был тамашаны сағыуыраҡ итте.
Район гәзите етәксеһе, форсаттан файҙаланып, залдағыларҙы подписка барышы менән таныштырҙы һәм байназарҙарҙы ла гәзиттәргә яҙылырға өгөтләне. Ауылда район гәзитенә яҙышып тороусылар ҙа бихисап икән, уларға баҫманың баш мөхәррире Маҡтау грамоталары тапшырҙы. Грамотаға лайыҡ булыусы Фәнүзә Ишбаева, гәзитһеҙ йәшәй алмайым, эшләй башлағанымдан алып «Йәшлек»те, «Таң»ды һ.б. алдырам, ғөмүмән, гәзит һәр өйгә лә, һыйыр йортҡа ҡайтҡан кеүек, килеп торорға тейеш, тине. Сәйҙә Сәйәхова, ни өсөн һәр кем гәзит уҡырға тейешлеген әйтеп, өйҙәребеҙгә байрам яһайыҡ, баҫмаларға яҙылайыҡ, тип өндәне ауылдаштарын. Көнһылыу Ҡотлобаева гәзиттең мәғлүмәт сараһы ғына түгел, уларҙың халыҡҡа ярҙам итеүен дә билдәләп үтте һәм киләсәктә һәр ауыл кешеһен борсоған пай ерҙәрен хосусилаштырыу мәсьәләһен тағы ла ентекләберәк, эҙмә-эҙлекле яҙыуыбыҙҙы һораны.
Сәхнәнән яңғыраған шиғырҙар, балалар ансамбленең бейеүе, Бөрйән былбылдары – Гүзәл Сырлыбаева һәм Миләүшә Ҡасимованың йырҙары күңелдәребеҙҙе тағы ла күтәрҙе.
– Байназар ауылында бик дәртле халыҡ йәшәй икән, бар нәмәгә лә дәртле булыуығыҙға «Афарин!» тип кенә әйтерлек. Шундай дәртле кешеләрҙең береһе – һеҙҙең ауылдашығыҙ – Азат ағай Малаҡаев, – тине баш мөхәрриребеҙ Артур Дәүләтбәков, осрашыуҙың сәбәпсеһен билдәләп һәм конкурста еңеүсегә гәзит-журналдарҙы уҡырға уңайлы булһын өсөн һауа тултырмалы матрац бүләк итте. Үҙ сиратында, Азат ағай ауылдаштарына ла уңыштар йылмайыуын теләне, тик бының өсөн «Йәшлек»кә яҙылырға кәрәклекте һыҙыҡ өҫтөнә алды. Абруйлы, тәжрибәле кешенең һүҙҙәренә күптәр ҡолаҡ һалыр, моғайын.
Уникум, донъя сканвордсылары исемлегенә ингән Илдар Ғәбитов залдағыларҙы йомаҡтары, фокустары, көләмәстәре, башватҡыстары менән һынаны, зирәктәр бүләкһеҙ ҡалманы, еңеүселәргә китаптар, календарҙар, «фирменный» футболкаларыбыҙ тапшырылды. Гәлсәр моңло йырсыбыҙ Зилиә Бәхтиеваны тамашасы бик ихлас ҡабул итте. Байназарҙарҙың викторина һорауҙарына шартлатып яуап биреүе гәзитебеҙҙең мәртәбәһен арттырҙы ғына.
Осрашыу һуңында, бындай сараны йышыраҡ ойошторһағыҙ ине, тигән теләк тә яңғыраны. Бик яҡшы теләк, гәзиткә яҙылып, бүләктәр отоп тороғоҙ, беҙ ҙә килеп торорбоҙ.
Байназар ауыл биләмәһе хакимиәте етәксеһе Мәүлит Мөхәмәтйәновтың һәм ауыл мәҙәниәт йорто етәксеһе Сәғит Алтынбаевтың һүҙҙәре буйынса, Бөрйән районы хакимиәте етәксеһе Динир Әхмәтйәновтың матбуғатҡа яҙылыу кампанияһына ҙур иғтибар бүлеүе, йыйылыштарҙа был хаҡта айырым билдәләп үтеүе хуплауға лайыҡ. Һүҙ бар икән, тимәк, һөҙөмтә лә көттөрмәҫ.
Их, Бөрйәндең һулап туймаҫлыҡ һауаһы! Хет банкаға консервалап алып ҡайт, тип шаяртышып, Азат ағай һәм Фәриха апай Малаҡаевтар менән хушлаштыҡ. «Оҙаҡҡа түгел һаубуллашыу. Юлығыҙ, көттөрмәй, йәнә беҙҙең яҡтарға төшөр, ахырыһы. Әле тағы ла ошо конкурсҡа тиражды фаразлап ебәрҙем», – шундай дәртле, ҡомарлы, ихлас дуҫтарыбыҙ булғанда йәшәүе лә күңелле бит!
В. АРЫҪЛАНОВ.
Информация
Комментировать статьи на сайте возможно только в течении 4 дней со дня публикации.